open-index/open-wikipedia-markdown huggingface dataset:
元謀人

**元謀人**係中國境內發現最早嘅一種直立人化石。1965年中國地質科學院嘅地質學家喺雲南元謀上那蚌村發現兩粒同一個男人內側門齒化石，所以就起咗個名叫做「元謀直立人」。

根據古地磁測定，確定元謀人係喺170萬年前嘅人，不過又有啲學者認為，佢嘅年代唔應該超過73萬年，即可能係離而家60萬至50萬年或再遲啲。喺元謀人附近一齊掘出嚟哺乳動物化石，反映同元謀人同時代嘅有尼河灣劍齒虎、桑氏縞鬣狗、雲南馬、中國犀等29種，所以咁樣計，元謀人唔會遲過早更新世。

## 參考
自由神像

**自由神像**（；）或者**自由女神**。係法國喺1876年送畀美國嘅獨立100週年嘅禮物，喺美國紐約市哈德遜河口附近。

自由神像高46米，加埋基座93米，重200幾噸，金屬鑄造，擺喺一座混凝土製嘅地台上面。自由女神着住古希臘風格嘅長袍，戴住嘅頭冠象徵世界七大洲嘅七道光芒。女神右手高舉象徵自由嘅火炬，左手捧住刻有1776年7月4號嘅《獨立宣言》，腳下係打碎咗嘅手扣、腳鐐同鎖鏈。佢象徵自由、掙脫暴政嘅約束。神像喺1886年10月28號落成同揭幕，1984年列為世界文化遺產。

## 疏仕

類:像
滴滴涕

**滴滴涕**（**Dichloro-Diphenyl-Trichloroethane**，**DDT**），學名**雙對氯苯基三氯乙烷**（化學式：(ClC6H4)2CH(CCl3)），係一種以前常用嘅殺蟲水。佢係白色晶體，唔溶響水，但溶響火水（煤油）。

1948年，瑞士化學家保羅米勒（Paul Müller）因為發現滴滴涕殺蟲嘅性能得諾貝爾化學獎。之後滴滴涕成為最常用嘅殺蟲水。但1960年代科學家發現滴滴涕破壞生態，加上因為被濫用而無以前咁有效，所以各國響1970年代開始陸續停用。
鈰

**鈰**（）係一種化學元素，佢個化學符號係**Ce**，原子序數係58，原子重量係140.116(1)，屬於鑭系元素，亦都係稀土元素。鈰嘅拉丁文Cerium係嚟自矮行星穀神星。
1194年

## 其他紀年

*中國
**南宋：紹熙五年
**金：明昌五年
*中國週邊
**西夏：天慶元年
**西遼：天禧十七年
*越南
**李朝：天資嘉瑞九年
*朝鮮半島
**高麗：明宗二十四年
**檀紀：3527年
*日本
**建久五年
**皇紀：1854年
*佛曆：1736年 - 1737年
*回曆：590年 - 591年
*猶太曆：4954年 - 4955年

## 大件事
*黃河奪淮，黃河改道，經由淮河嘅水道入黃海，自此淮河流域嘅灌溉系統受到持續700年嘅損壞。

## 響呢年出世嘅人

## 響呢年死嘅人

## 節慶、風俗習慣
1199年

## 大件事
* 廣東有大水災。

## 響呢年出世嘅人

## 響呢年死嘅人

## 節慶、風俗習慣

)
1180年

## 其他紀年

*中國：淳熙七年
*中國週邊
**大理：盛德五年
**金：大定二十年
**西夏：乾祐十一年
**西遼：天禧三年
*越南：貞符五年
*朝鮮半島
**高麗：明宗十年
**檀紀：3513年
*日本
**治承四年
**皇紀：1840年
*佛曆：1722年～1723年
*回曆：575年～576年
*猶太曆：4940年～4941年

## 大件事
*傣仂人從傣那人度獨立，建立景洪王國。

## 響呢年出世嘅人

## 響呢年死嘅人

## 節慶、風俗習慣
1179年

## 大件事

## 響呢年出世嘅人

## 響呢年死嘅人

## 節慶、風俗習慣

## 文化、藝術
* 宋朝學者袁采寫咗《世範》兩卷。
1175年

## 大件事
* 湖南茶寇賴文政侵犯連州、桂陽，被辛棄疾誘殺。

## 響呢年出世嘅人

## 響呢年死嘅人
* 茶寇賴文政

## 節慶、風俗習慣
1161年

## 大件事
*金朝皇帝完顏亮親自帶領大軍南下進攻南宋。
*完顏雍喺東京遼陽府登基做金朝皇帝，就係金世宗。
*完顏亮畀自己部下殺咗，之後金兵撤退。

## 響呢年出世嘅人

## 響呢年死嘅人
1150年

## 其他紀年

*中國
**南宋：紹興二十五年
**金：天德二年
**大理：大寶二年
**西夏：天盛二年
*中國週邊
**西遼：咸清七年
*越南
**李朝：大定十一年
*朝鮮半島
**檀紀：3483年
*日本
**久安六年
**皇紀：1810年
*佛曆：1692年 - 1693年
*回曆：545年 - 546年
*猶太曆：4910年 - 4911年

## 大件事

## 響呢年出世嘅人

## 響呢年死嘅人

## 節慶、風俗習慣
楊森

**楊森**博士（Dr **YEUNG Sum**，）係香港政治人物，香港泛民主派一員。做過香港民主黨主席、香港立法會議員、香港立法局議員、香港大學社會工作及社會行政學系助理教授。

## 身世
楊森喺廣東廣州出世，祖籍廣東增城。

## 學歷
* 香港大學社會科學學士
* 英國文學碩士
* 香港大學哲學博士

## 勳銜
* 太平紳士（2007年7月1號委任，2022年6月10號撤銷）
* 銀紫荊星章（2009年7月1號頒授，2022年6月10號撤除）

## 攷

## 出面網頁

*
譚耀宗

**譚耀宗**（**TAM Yiu-chung**，），人稱「譚Sir」，係全國人民代表大會常務委員會前任委員同埋前任港區全國人大代表，以前做過民建聯主席同埋香港立法會議員。英國商業管理學會永遠榮譽會士，曾修讀澳洲國立大學延續教育部成人教育課程。

## 屋企
譚耀宗祖籍廣東惠陽，不過佢就喺香港出世，但佢兩個仔移民咗去澳洲。

## 政途
譚耀宗係資深左派工會人士，曾經係工聯會副理事長，全國政協委員。民建聯成立後，佢一直係民建聯成員。佢響1985年至1995年間，循勞工界功能界別獲選為立法局議員，但佢響1995年立法局選舉中，敗於民主黨李華明而短暫告別議會工作。1996年12月，佢被委任做臨時立法會議員。

1997年至2002年間佢被委任做行政會議成員。1998年，佢以民建聯名單排頭位出選新界西選區，成功重返立法會。2004年佢再透過新界西直選進入立法會。

2007年8月，民建聯主席馬力死後，民建聯常委會選譚耀宗接任民建聯主席，2016年卸任立法會議員一職。

## 政治立場
佢係香港親中派一員。

佢曾經參與公開聯署支持北京未經諮詢或香港人同意，強行訂立嘅《港版國安法》。

### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國人大代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

2023年，佢正式卸任港區人大代表。

## 部分公職
* 中國和平統一促進會香港總會首席顧問
* 香港中華文化總會榮譽會長
* 香港北京社團總會第一屆理事會名譽會長
* 香港廣州社團總會永遠名譽會長

## 個人榮譽
*  非官守太平紳士（1997年6月20號）
* 金紫荊星章（1999年）
* 大紫荊勳章（2016年）

## 攷

## 出面網頁
* 創會會員 | Founding members，民建聯
* 事務委員會主席 | Committee chairpersons—大灣區發展小組，民建聯
* 人大、政協 | NPC & CPPCC，民建聯
* 顧問 | Advisors，民建聯
* 
*
蔡素玉

**蔡素玉**（CHOY So-yuk；）係香港立法會前議員，東區區議會前議員（錦屏選區），福建晉江出世。曾就讀福建小學、英華女學校。香港大學哲學碩士、理科學士。未婚。

## 政途
蔡素玉本來係親北京商界政黨港進聯嘅成員，1995年首度參選立法局直選，挑戰當時港島東嘅現任議員李柱銘落敗。1996年，蔡素玉加入臨時立法會。2000年立法會選舉，蔡素玉為咗加入民建聯名單以便贏取立法會議席而參加民建聯，重夥拍程介南合組名單參選港島區，雖然選舉期間受程負面新聞影響，但仍成功當選。蔡素玉一度持有民建聯港進聯雙重會藉，而且同時係兩個政黨嘅常委，直到民建聯同港進聯合併。2005年，蔡素玉獲政府委任做太平紳士。

喺2014年1月，佢曾經就行政長官選舉嘅方法去信立法會，建議擴大選民基礎，但四大界別組成保持不變，另外要限制候選人數目，亦比起北京未經香港人同意以831決定強行大幅度提高候選人門檻之前，就提出要得到過半選舉委員支持先可以成為候選人嘅要求。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

## 選舉經歷
2004年香港立法會選舉，雖然事前唔被睇好，但係泛民主派配票失算，令佢最終可以些微票數壓倒何秀蘭奪得港島區最後一個議席。

喺2015年香港區議會選舉，佢自動當選。

喺2016年，佢有份提名林鄭月娥參與2017年香港行政長官選舉。

2019年第6屆香港區議會選舉，蔡素玉唔再响錦屏選區尋求冧莊，交棒畀徒弟洪志傑，但係，洪志傑嘅選情受制於反修例運動入面親中派無視民意，堅持如期修訂《逃犯條例》嘅做法，結果洪志傑輸畀李予信。

喺2021年9月，佢成為香港特别行政區選舉委員會委員(港區全國人大代表)。

## 公職

* 兩岸和平發展聯合總會榮譽顧問
* 香港島各界聯合會第七屆名譽會長
* 民建聯第10屆監察委員
* 香港福建婦女協會第三屆榮譽顧問

## 參考

## 出面網頁

* 
* 人大、政協 | NPC & CPPCC，民建聯
珀斯

**珀斯**（）係澳洲西澳洲嘅首府。成個大珀斯地區喺2022年嘅估計居住人口超過222萬人，係澳洲第四大城市。由於地處澳洲大陸西岸地中海氣候地區、溫和嘅氣候同埋天鵝河畔別緻嘅河岸景色，令到珀斯成為非常受歡迎嘅觀光旅遊目的地。

珀斯嘅夏天大約會有成攝氏40度，而冬天嘅上、下晝溫差相當大，有時上晝可以有攝氏20度左右，夜晚就跌到得返3-5度。

## 參考
葛量洪

**葛量洪**爵士，（，），又譯**葛亮洪**，英國殖民地官員，早年曾經響香港輔政司署做嘢，之後做過百慕達同牙買加兩地嘅輔政司、尼日利亞嘅布政司，同埋斐濟總督兼西太平洋高級專員等等嘅職務，1947年至1957年做第22任香港總督，係除咗麥理浩勳爵之外，任職時間最長嘅港督。

## 榮譽博士
* 香港大學名譽法學博士（1952年）

## 用佢個名嘅地方
* 葛量洪號滅火輪展覽館：喺香港島鰂魚涌。
* 葛量洪醫院：喺香港島黃竹坑。
* 葛量洪師範學院
* 葛量洪茶花（*Camellia granthamiana*）

## 攷

## 出面網頁
鄭家富

**鄭家富**（**Andrew CHENG Kar-foo**；），花名「橡筋褲」、「冚家富」，係執業律師，香港立法會新界東選區議員（第一至四屆）。佢係泛民主派嘅一員。

## 簡介
鄭家富響慈幼英文學校讀中學，之後曾經就讀浸會書院、澳洲新南威爾士大學、悉尼大學同香港大學，攞到碩士學位。

鄭家富原本係民主黨員，但係就香港2012年政改方案嘅立場，同黨友意見唔夾，決定退出民主黨。

2016年，佢參加第6屆香港立法會選舉嘅新界東選區地區直選，由於佢同范國威、任啟邦團隊互相𠝹票嘅關係，結果落選，未能重返立法會。

## 屋企
鄭家富祖籍廣東潮州，香港出世。佢係天主教徒，同老婆陳桂英有兩個仔女。

## 公職
*前立法局議員（1995年至1997年）
*立法會議員（1998年至2012年）
*立法會衛生事務委員會主席（2004年至2005年）
*立法會交通事務委員會副主席（2003年至2004年）
*立法會民政事務委員會主席（2000年至2001年）
*經濟就業委員會成員（2004年至）
*就業專責小組成員（2002年至2004年）
*大埔區議會議員（1999年至2011年）
*南區區議會議員（1994年至1999年）

## 參考

## 出面網頁

* 

類:前香港立法會議員
類:前香港立法局議員

類:前南區區議員
漢奸

**漢奸**（），又寫做**漢姦**，如果根據《現代漢語辭典》定義，意思係「中華民族之中投靠外國侵略者，甘心受驅使，出賣祖國利益嘅人」。不過「漢奸」呢個詞喺歷史上唔同時間都曾經有過唔同意思。最初喺漢族王朝以背叛漢民族，投靠同漢族為敵嘅異族漢人，針對民族而唔係國家，例如歷史上秦檜就曾經因為同金國搞關係，結果長期俾人叫做漢奸賣國賊。

喺鴉片戰爭發生之後，喺面對其他國家侵略壓迫，中華唔同族群嘅人都變咗生死與共嘅整體，已經再無分民族，由於漢人係中國人主體，漢變成中國人泛稱。而喺抗戰嗰陣，有啲中國人投靠日本人掉轉頭打返中國人，呢啲掉轉鎗頭嘅人都俾人叫做「漢奸走狗」，針對呢類漢奸，愛國僑領陳嘉庚提議「敵未退出我國土即言和當以漢奸國賊論」，由國民參政會第二次大會通過，之後被譽為「古今中外最偉大的一個提案」。於是國民政府响1938年訂立《懲治漢奸條例》，1945年又立《處理漢奸條例》漢奸成為一個有法律意義嘅罪名。不過呢兩條條例喺1968年4月已經廢止咗。

2007年全國兩會嗰陣，中國社會科學院學術委員兼全國政協委員喻權域提出「漢奸言論懲治法」，以歐洲國家都有關於禁止為納粹翻案言論法例做例子，認為中國都應該有樣學樣，立法懲治漢奸言論。不過呢個提案畀人話影響言論同新聞自由而受到反對。

## 詞源
漢奸呢個詞，係《辭源》入面搵唔到，即係話喺五四之前，並無漢奸呢個詞，就算有都唔常用。而喺二十五史入面搵，就可以喺民國初年編纂嘅《清史稿》入面搵到漢奸呢個詞，即係話呢個詞唔會早過清朝開始有人用，而漢奸呢個詞喺《清史稿》總共出現過18次，大部份都係同鴉片戰爭有關，而第一次出現漢奸係喺卷 296 一份奏疏入面提到四川總督張廣泗「信漢奸王秋等，恐生他虞」，乃乾隆年代間初期苗族人反對改土歸流政策，有關漢人同呢啲苗族人勾結之事。

## 史上俾人叫「漢奸」嘅人
*石敬瑭：後晉高祖，因為割讓燕雲十六州畀遼而俾人話漢奸
*秦檜：南宋時期因為同金國積極講和，而畀人話漢奸賣國賊，不過有人認為佢只係秉承皇帝旨意
*吳三桂：明朝將軍，引清兵入關而俾人話漢奸，不過辛亥革命成功以後，中國講五族共和，清兵唔算外人
*愛新覺羅溥儀：清朝最後一個皇帝，喺第二次世界大戰被迫擔任日本傀儡政權滿洲國皇帝而畀人話係滿奸
*王克敏：日軍扶植嘅華北自治政府首腦，中國國民政府確認漢奸
*德穆楚克棟魯普（德王）：日軍所扶植嘅蒙古自治政府首腦，中國國民政府確認漢奸（蒙奸）
*汪精衛：喺第二次世界大戰時主張同日本和談，建立傀儡政權南京國民政府而俾人話係漢奸，不過亦有人話佢只係「曲線救國」
*周佛海：汪精衛南京國民政府行政院副院長
*陳公博：汪精衛「南京國民政府」立法院院長
*川島芳子：清朝肅親王善耆個女，幫日本做間諜而俾人叫滿奸
*辜顯榮：1895年引日軍佔領台北後，同日本合作壓迫台灣人民

## 政治
香港民主黨前主席李柱銘喺2007年10月17號美國《華爾街日報》撰文，內容話希望美國總統喬治布殊透過北京主辦2008年夏季奧林匹克運動會呢個機會，要求中國改善人權。之後，喺香港嘅親北京政黨、媒體猛話李柱銘賣國，重有好多文章都批評李柱銘係「漢奸」。不過李柱銘就話俾人叫漢奸真係莫名其妙。之後天主教香港教區主教陳日君對呢啲嘢發表意見，話如果李柱銘咁都算漢奸，咁佢都唔介意做埋一份漢奸，覺得呢啲言論係搞笑。

不過泛民主派就聯署譴責呢啲指責係抹黑，係有人使橫手歪曲民主黨立場兼誤導街坊。

其實李柱銘成日因為同美國嘅關係而俾一啲親中報章叫佢做「李漢奸」，首先由前香港特首董建華喺一次立法會答問大會上公開話佢唱衰香港，之後親中政黨同報章都開始話李柱銘係漢奸。

## 「漢奸帽子」
除咗李柱銘成日俾人話漢奸，重有其他俾人話漢奸嘅例子，例如電影明星章子怡，就因為喺電影入面扮日本藝妓而俾人話佢係漢奸。另一個明星趙薇亦因為喺一個表演着過一件印有類似日本國旗圖案嘅衫而畀人話佢漢奸。

## 指控中國共產黨係漢奸嘅觀點

中國共產黨政府不時會針對一啲異見或者民主運動人士（包括香港、中國內地等地），話佢哋係漢奸。但有啲人就會引用歷史事件或者其他觀點反駁，話真正嘅漢奸其實係中國共產黨，或者係中共嘅一啲領導人物。
## 戲
上海淪陷時期，電影公司俾日本人全面控制，呢個時期拍嘅電影，都俾人叫做「漢奸電影」，不過真正俾人話係為日寇侵略中國效勞嘅戲主要只有四套：《博愛》（1942）、《萬世流芳》（1943）、《萬紫千紅》（1943）、《春江遺恨》（1944）。

除咗咁，重有一啲電影係以漢奸做題材，例如2007年上畫嘅電影《色戒》，由李安執導，改篇自張愛玲同名小說，就係講一個漢奸嘅故事。

抗戰嗰陣拍嘅抗戰電影，亦經常出現漢奸作惡嘅情節，其中一啲出名嘅漢奸角式好似有湯司令、胡漢三、王柬芝、胡傳魁、翻譯官、張金龍、王連舉、何志武。另外李小龍電影《精武門》入面，一個叫「胡翻譯」（魏平澳飾）嘅漢奸角色亦相當家傳戶曉，雖然呢個角色係作出嚟，不過佢成個形象同個性幾乎成為漢奸代表。

## 參考
李柱銘

**李柱銘**（，），香港出世；係香港嘅資深大律師、立法會前議員同民主黨嘅前任黨主席；係個天主教徒。

由於佢過去長期積極關注同埋領導香港民主運動，同埋作為泛民主派嘅領袖之一，所以有「香港民主之父」之稱。佢推崇民主、自由、人權等等西方世界普世價值，喺激進泛民冒起之前，佢係被親中陣營長期針對嘅其中一個目標。

## 屋企
李柱銘祖籍廣東惠州，不過佢係香港出世。同老婆有個仔（李祖詒，佢曾經同莎莎國際嘅郭少明二女郭詩雅拉埋天窗）。佢阿爸李彥和曾經係中國國民黨軍官。

## 生平
李柱銘響九龍華仁書院讀書，香港大學文學士畢業。之後響聖若瑟英文中學做教書先生。三年後，佢去英國倫敦林肯律師學院學法律。

1979年佢被委任做御用大律師。1980年至1983年當選香港大律師公會主席。1985年開始做立法局法律界功能界別議員，1991年轉戰地區直選，由1985年至1991年做香港法律改革委員會委員，幫香港改革殖民地法律到代議政制，同推動法律雙文化。1988年至1991年，佢被委任做香港消費者委員會主席。

雖然李柱銘喺2008年唔再冧莊立法會議員，但佢依然活躍泛民主派嘅社會運動，好似七一遊行、雨遮革命、香港修例風波等等。

2021年4月16號，李柱銘因煞停警黑亂港落實五大訴求集會干犯非法集結，罪名成立，被判坐花廳11個月，緩刑兩年。

同年9月2號，佢同黎智英、何俊仁被香港賽馬會終止會籍。

## 專業資歷
* 英國大律師（1965）
* 香港大律師（1966）
* 英女王御用大律師（1979）
* 香港資深大律師（1997）

## 獎
*1995年得到美國大律師公會頒發嘅國際人權獎；
*1996年得到自由國際頒發嘅自由獎；
*1997年得到英國聖十架書院同美國Amherst書院嘅榮譽法學博士、美國全國民主基金會民主獎項；
*2000年得到多倫多大學嘅Goodman院士同歐洲議會頒發嘅Schuman獎章。

## 參選記錄

### 立法局/立法會選舉

## 出面網頁

* 
* 
* 
* 李柱銘在《華爾街日報》的文章原文，明報
;評論文章
* 李柱铭周游列国唱衰香港 港商报怒斥其卖国卖港
* 香港各大社团严厉谴责李柱铭崇洋媚外、反华乱港
* 美国会就香港民主状况举行听证会(04年3月4日) 
* 联合早报：李柱铭指中联办是外部势力
* 香港大公报：李柱铭乞外国干预惹公愤（2007年10月26日）
* 香港商报：李柱铭美报撰文乞求布什向北京施压，邀美压华惹众怒
* 李柱铭出卖主权 甘当汉奸卖国贼
## 攷


類:前香港立法會議員
類:前香港立法局議員
黃金週 (中國)

**黃金周**係中國大陸三個長假期，即係農曆新年、五一勞動節同埋十一國慶，全國嘅政府機關依例多數放假七日。
香港選舉

選舉係香港政治制度中唔少得嘅一環，居民選舉權同被選舉權、需進行選舉嘅公職都受《基本法》訂明。香港所有內部嘅選舉都係冇強制性，用唔記名方式進行，由冇政治性嘅獨立法定機構選舉管理委員會安排同監管、同埋政府嘅選舉事務處執行，確保選舉以公開、誠實、公平嘅原則進行。選舉管理委員會共有三個成員，而家個主席係彭鍵基大法官。

香港嘅選舉政治起源自殖民地時代，發展簡述如下：
*1883年，殖民地政府成立潔淨局，管理公共衛生，除咗官守議員、委任議員，當時嗰個局重包括兩名由選舉產生嘅議員。
*1981年，香港政府發表《地方行政白皮書》，推行地區選舉，並取消對選民資格嘅種種限制，凡年滿21歲、居港滿七年嘅香港居民都可以登記做選民。
*港英政府首先響1982年設立香港區議會、並設置選舉，成立地方政制
*1984年7月發表《代議政制綠皮書》諮詢代議政制發展方面嘅意見後，發表白皮書宣佈1985年立法局首次引進兩項間選：由市政局、區域市政局同區議員組成嘅「選舉團」，以及代表社會各個行業及組織嘅「功能組別」，分別選出12個議席
*1989年市政局加入地區直選議席
*1991年立法局第一次加入直選議席

1997年主權移交後嘅政治爭議，多數涉及《香港基本法》架構下香港民主發展嘅步伐。當中《基本法》第45條同第68條分別寫明，香港行政長官同香港立法會議席都要根據「實際情況同循序漸進嘅原則」以普選做目標；而隨住時間推移，香港社會要求實行立法會同埋行政長官普選嘅呼聲日漸高漲。呢篇文將集中介紹香港各項選舉同已經落實嘅制度，相關發展爭論請睇香港政治制度改革。

## 選舉制度
香港唔同嘅選舉都有自己一套嘅選舉制度：
*單議席單票制（區議會、村代表、立法會多數功能組別、特首）
*比例代表制（立法會地方選區、超級區議會）
*全票制（港區人大、選舉委員會、立法會勞工界）
*按排序淘汰制（立法會鄉議局、漁農界、保險界、航運交通界）

而行政長官選舉其實都算單議席單票制，不過唔同嘅係，特首選舉係採用絕對多數制，即係得票過半先會當選。港區人大選舉實行嘅全票制就要揀齊36個名額，張票先至會有效。
克里斯蒂娜

**克里斯蒂娜**（，）係阿根廷律師同政治人，現任阿根廷副總統（2019年12月份至今），之前做過10年參議員（聖古絲省參議員：1995年至1997年、2001年至2005年；布宜諾斯艾利斯省參議員：2005年至2007年、2017年至2019年）同4年眾議員（1997年至2001年）、阿根廷第一位民選女總統（2007年至2015年）、同第一夫人（2003年至2007年，老公係已故尼斯托·基希納總統）。

## 個人榮譽
*  對外經濟貿易大學法學名譽博士（2010年7月12號）

## 攷

## 出面網頁

*Casa Rosada. Presidencia de la Nación Argentina. Biografía
*Official site of Cristina Fernández de Kirchner
*:: Senadora Nacional Cristina E. Fernández De Kirchner ::
*Cristina Fernández de Kirchner / Argentina / América del Sur / Biografías Líderes Políticos / Documentación / CIDOB home page
*

類:阿根廷律師
類:天主教徒
總統

**總統**係大部份共和國嘅元首；行唔同政制嘅國家，總統嘅職責同權力會有唔同。

響總統制國家，總統兼任政府首腦，甚至可以搞獨裁，例如美國、印尼、菲律賓、埃及同拉丁美洲唔少國家。

響議會制國家，總統只係象徵性職位，有實權嘅係總理，例如德國、意大利、印度、新加坡、以色列等。

響半總統制國家，都有總統同埋總理，兩個都有實權，但通常總統嘅權力會大過總理，例如法國、俄羅斯、韓國、中華民國等。
柔道

**柔道**（）係日本嘅武道之一，由嘉納治五郎響1882年改良自日本古武道柔術而發展出嚟嘅一種運動。

柔道自從1964年東京奧運會之後就被列做奧運嘅正式運動項目。

## 睇埋
* 巴西柔術
* 德國柔術
* 俄國柔術
* 合氣道
* 柔術
史太林

**史太林**（，，），又譯成**斯大林**，原名იოსებ ბესარიონის ძე ჯუღაშვილი（Ioseb Besarionis Dze Jughashvili，用俄文時轉做 Iosif Vissarionovich Dzhugashvili），係格魯吉亞人，係蘇聯嘅領袖，做過蘇聯共產黨中央委員會總書記（1922年-1953年），蘇聯人民委員會主席兼部長會議主席（總理）（1941年-1953年），國防部長（1941年-1947年）。第二次世界大戰時同埋之後係「三巨頭」之一。後尾，佢就因爲腦出血而死咗。佢推行嘅農業集體化擾亂食品生產，引發1932年蘇聯大饑荒。1930年代，斯大林喺樹立個人崇拜同時，對黨、政、軍領導人，少數民族以至群眾進行大規模逮捕，流放或勞改等，造成上百萬人死咗，呢時期因而被稱為蘇聯大清洗時期。

## 第二次世界大戰

### 1939–1941年：同納粹德國嘅協議
作為一個馬克思列寧主義者，史太林認為資本主義大國之間嘅衝突係無可避免嘅。喺納粹德國先後併吞奧地利同侵佔部分捷克斯洛伐克之後，佢覺得戰爭就嚟爆發。 佢想保持蘇聯嘅中立，希望德國同英法開戰之後，蘇聯可以成為歐洲霸主。 軍事上，蘇聯仲要應付嚟自東方嘅威脅，三十年代後期仲要同擴張主義嘅日本喺蘇日邊境衝突中打得火熱。 史太林開始搞軍事擴張，紅軍喺1939年1月到1941年6月期間人數翻咗唔止一倍，但係因為擴軍太過匆忙，好多軍官都訓練唔足。 1940年到1941年期間，佢仲要清洗軍隊，搞到開戰嗰陣軍隊嚴重缺乏有經驗嘅軍官。

因為英法似乎唔願意同蘇聯結盟，史太林覺得同德國傾仲好啲。 1939年5月3號，史太林將親西方嘅外交部長馬克西姆·利特維諾夫換咗做維亞切斯拉夫·莫洛托夫。 德國開始同蘇聯談判，提議將東歐分俾兩個大國。 史太林覺得呢個係擴張領土同暫時同德國保持和平嘅好機會。 1939年8月，蘇聯同德國簽訂咗蘇德互不侵犯條約，呢個條約係由莫洛托夫同德國外交部長約阿希姆·馮·李賓特洛甫談判嘅。

一個禮拜之後，德國入侵波蘭，令到英法向德國宣戰。 9月17號，紅軍進入波蘭東部，聲稱係要喺波蘭國家崩潰嘅時候維持秩序。 9月28號，德國同蘇聯交換咗佢哋啱啱征服嘅一啲領土；德國攞咗魯布林省同華沙省嘅一部分，呢啲地方主要講波蘭語，而蘇聯就攞咗立陶宛。 之後佢哋喺史太林嘅見證下好快就簽咗個德蘇邊界條約。 兩國繼續做生意，令到英國對德國嘅封鎖失效。

### 1941–1942年：德國侵略

1941年6月，德國入侵蘇聯，開始咗東線戰爭。 雖然情報機構一再警告佢德國嘅意圖，但史太林仲係措手不及。 佢組織咗一個國防委員會，自己擔任最高統帥， 仲有一個軍事最高統帥部（斯達夫卡）， 朱可夫做參謀長。

德軍嘅閃電戰戰術一開始好有效；蘇聯西部邊境嘅空軍兩日之內就俾打冧晒。 德國嘅國防軍深入蘇聯領土； 好快，烏克蘭、白俄羅斯同波羅的海諸國就俾德國佔領，列寧格勒俾圍住； 蘇聯難民湧入莫斯科同周圍城市。 到咗7月，德國嘅空軍開始轟炸莫斯科， 10月，德軍就開始集結準備全面進攻首都。蘇聯政府計劃撤退到古比雪夫，但史太林決定留喺莫斯科，因為佢覺得如果佢走咗會打擊士氣。 德軍進攻莫斯科嘅行動喺兩個月嘅戰鬥之後，喺愈嚟愈惡劣嘅天氣下停咗落嚟。

違反朱可夫同其他將軍嘅建議，史太林主張進攻多過防禦。 1941年6月，佢下令實施焦土政策，喺德軍未攞到之前就要摧毀基礎設施同糧食供應， 仲命令內務部殺死大約十萬個德軍逼近地區嘅政治犯。 佢清洗軍事指揮層；好多高層要降職或者調職，有啲就俾人拉咗去執行死刑。 通過270號令，史太林命令士兵寧死都唔好俾人捉，話俾人捉到嘅係叛徒； 俾德軍捉到嘅戰俘當中包括史太林個仔雅科夫·朱加什維利，佢後尾喺德軍監禁期間死咗。

### 1945年：勝利

1945年4月，紅軍攻佔柏林，希特拉自殺，德國喺5月投降。 史太林原本想活捉希特拉；佢搵人將希特拉嘅遺體帶返莫斯科，以免俾納粹支持者當聖物。 好多蘇聯士兵喺德國同東歐一帶搶掠、打劫同強姦。 史太林拒絕懲罰呢班人。

打贏咗德國之後，史太林將焦點轉移到蘇日戰爭，將五十萬兵力調去遠東。 史太林俾盟友迫住要參戰，佢都想鞏固蘇聯喺亞洲嘅戰略地位。 8月8號，就喺美國廣島同長崎原子彈轟炸期間，蘇聯軍隊入侵日本佔領嘅滿洲，打敗咗關東軍。 呢啲事件導致咗日本投降同戰爭結束。 蘇聯軍隊繼續擴張，直到佔領晒所有割讓俾佢哋嘅領土，但美國拒絕咗史太林想紅軍參與盟軍佔領日本嘅要求。

喺1945年7-8月嘅波茨坦會議上，史太林重申之前嘅承諾，話唔會將東歐「蘇維埃化」。 史太林要求德國賠償，冇理會德國人民生存所需嘅基本物資，搞到杜魯門同邱吉爾擔心德國會成為西方國家嘅財政負擔。 佢仲要求「戰利品」，即係容許蘇聯直接冇限制咁攞戰敗國嘅財產，最後加咗條有啲限制嘅條款。 德國分咗做四個區：蘇聯、美國、英國同法國，而位於蘇聯區嘅柏林本身都係咁樣分。

## 睇埋

* 托洛茨基
* 列寧
* 蘇聯共產黨 
* 阿道夫·希特拉
* 毛澤東

## 參考

## 文獻

類:蘇聯軍人
類:蘇聯元首
食晏

**食晏**，亦叫**中午飯**、**[[晏晝]]飯**、**午餐**、**lunch**，係中午附近時間食嘅餐。有啲人會同早餐夾埋呢餐食，叫早午餐。

## 睇埋
*飯盒
*帶飯
*外賣
*快餐
*下午茶
*餐牌
早午餐

**早午餐**係響早餐時間同午餐時間之間食嘅餐。英文**Brunch**就係代表breakfast同lunch嘅結合。佢通常響禮拜日食，因為果日啲人要做禮拜或者訓晏咗，所以早餐同午餐一齊食。早午餐份量比早餐豐富，但食物就同早餐同午餐差唔多。
冷衫

（注意「冷」嘅變調），又叫**、**，係用冷織嘅厚衫，主要用來畀人抵冷，冚住人身同埋臂（有時亦會畀第啲動物着），通常着喺裇衫或T-裇之外。多數冷衫用綿羊毛織，亦有羊駝毛嘅；但而家，綿、合成纖維或者撈埋嘅都有。

冷杉係用手洗，跟住再用除塵轆去保養。

冷衫所以叫冷衫，係因為佢係冷天着嚟保暖嘅衫。冷衫係由毛冷球毛線編織成嘅毛織品。亦有一種講法，「冷」係法文 laine（羊毛；）嘅音譯。

冷衫分機織成衣同人手針織兩大類，尤其係後者，由女友親手編織嘅示愛毛衣，又叫做「溫暖牌」冷衫。

傳說，動物毛線冷衫經水洗會縮水，化學纖維冷衫易走樣。
美聲學派

**美聲學派**（）又有人音譯做**貝爾康多學派**，亦有人叫做**美聲唱法**，意思係優美嘅歌聲。係17世紀意大利歌唱家對聲樂技巧嘅統稱，用嚟區別德國派戲劇化表情嘅作品。

**美聲學派**主要特點係聲音輕鬆、音域廣、有共嗚同表情細膩。

## 簡史
17、18世紀嗰陣，喺意大利由於教廷好重視唱歌，當時最好嘅歌手都喺晒羅馬，喺當時嚟講，做歌手唔單止待遇好，收入高，仲可以接近貴族，做上等人。

### 閹童歌手

為咗應付教廷同歌劇需要，加上識唱歌有前途，為咗保存細路仔清脆歌喉，所以當時每年都有成四千幾人去做唔人道嘅閹割手術，走去做閹童歌手()，呢個時期亦係意大利聲樂最發達嘅時期，啲閹童歌手接受最嚴格嘅聲樂訓練，都係當時最好嘅歌手，所以有好多都好紅，代表有 Caffarelli、Farinelli、Senesino、Bernacchi、Caccini、Tosi、Rubini、Mancini 等等。

## 衰落

## 演變
## 特點

## 參考
十四K

**十四K**／**14K**（）係香港一個三合會組織，成員介乎十二至二十萬人，喺1990年代仲試過係全世界最大黑幫。

佢喺1945年，二戰之後喺廣州成立，嗰陣叫「洪發山忠義堂」，因為佢舊時係廣州個總部地址：西關寶華路14號，所以啲會員都自稱「十四號」，以「洪發山、忠義堂、珠江水、白雲香」做山頭訣，組織又用「忠、孝、仁、愛、信、義、和、平」等八個字「堆」進行活動。

據講，14K原先係國民黨喺廣州嘅外圍情報組織，國共內戰時，係蔣介石用嚟對抗中國共產黨。戰後，移師香港，繼續透過三合會進行反共情報工作，後來就變成國際犯罪集團。14K個「K」就係國民黨（Kuomintang）第一個字母，另一個講法話「十四號」嘅人馬喺 1952年石硤尾火併粵東幫會大獲全勝，就喺十四號後面加多個「K」字，話係「金漆招牌」咁解。

14K喺香港，六七十年代，組織最猖獗，逐漸由八個字堆擴展至超過36個字堆同埋分會。但到咗九十年代後，各字堆互相吞併，依然活躍嘅就剩返「忠」、「孝」、「仁」、「義」、「實」、「德」、「勇」、「毅」、「梅」、「劍」、「湃𠫂」以及後嚟創立嘅「大圈」派系。

## 流行文化
香港一間家居用品店「住好D」曾經用十四K做題材設計咗一系列T恤同明信片，喺2007年11月1號香港警方搜查呢間家居用品店嘅五間分店同貨倉，收咗八十八件印有「拾肆K」嘅T恤同五百幾張明信片，拉咗九女九男，包括公司創辦人同售貨員，涉嫌管有三合會有關物品。啲差佬喺2008年1月18號無條件釋放佢哋，話經過調查，相信被捕嘅人都冇三合會背景，所以撤控。不過間公司話因為呢單嘢，唔會再用黑社會作為題材。

## 相關事件

* 七二一元朗襲擊－香港部分聲音認為呢次事件，同包括十四K在內嘅一啲三合會組織，仲有親中派立法會議員何君堯有好密切關係。事件入面其中一位畀網民關注嘅襲擊者陳志祥，亦被指係14K成員。

## 參考

## 拎
*十四k警察網
*南方人物週刊：黑不可以變白——對話鬍鬚勇
湯家驊

**湯家驊**（The Hon **Ronny TONG Ka-wah**，），香港政治人，祖籍廣東新會，係香港特別行政區行政會議成員同資深大律師，民主思路召集人，被視為親中派一員。

湯家驊1999年至2001年做大律師公會會長，2004年至2015年做過立法會新界東選區議員，亦曾經係公民黨同四十五條關注組嘅成員（即2015年6月18號嘅香港立法會議員就投票政改方案2017）完成後4天同日退出公民黨嘅立法會議員。佢喺2017年7月獲委任行政會議非官守議員，2022年7月獲政府續任到而家。

湯家驊有時會俾人稱為十一哥，呢個名喺佢由泛民主派改投親中派之後，有啲泛民主派人士更加常用呢個名。

佢曾經喺2024年3月參與聯署聲明，歡迎立法會全票通過國家安全條例。

## 屋企
湯家驊祖籍廣東新會，喺香港出世。已婚，同老婆楊蕙蘭有一個仔。

## 疑衰十一
坊間流傳打油詩：衰十一斷正，淚灑雪廠街，閃卡藏西環，一生為共奴。

未被證實嘅情節：於毋知幾時，湯家驊喺某上流社會嘅私竇叫雞時幫襯徂童妓（*衰十一*），俾政府特務或傳媒狗仔隊捉到黃腳雞（*斷正*）。於2004年香港立法會選舉之前無幾耐，《東周刊》嘅副老總程介南，正用爾本雜誌發動輿論攻勢，一單接一單恁爆出泛民主派嘅醜聞，務求令其失利；於即將輪到湯家驊嘅犯罪證據（*閃咭*）被公諸於眾時，渠傍盟友收到風，於是開會商量對策，期間湯家驊傷心恁喊（*淚灑*）。跟着包括中聯辦（*藏西環*）嘅各方私下講數；泛民主派毋知用乜嘢代價，將結果變成由同樣係程介南有份編輯嘅《快週刊》，刊登一個講湯家驊俾癡情骨妹糾纏，毋算震撼嘅桃色古仔。

後續事件傍影響：湯家驊嘅政治立場後來逐漸由明顯反中共變成明顯親中共，同毋少昔日陣營相同嘅從政者反面，甚至得到政府委任，成為香港行政會議非官守議員。有大把外人由此推斷上述事件係真嘅，相信中共揸着徂湯家驊嘅爾個把柄，將渠變成傀儡（*一生為共奴*）。雖然陸續有政界名人公開恁為以上起碼部分內容作證，當中不乏自稱上述會議嘅在場者，但係湯家驊始終就此向傳媒全面否認，渠亦從來無被控告犯徂「與年齡在16歲以下的女童性交」或其他性罪行。「*雪廠街*」毋知解乜。

## 履歷
* 香港皇仁書院畢業
* 香港大學法律學士（1972）（一級榮譽同全班第一名）
* 牛津大學民事法律（榮譽）學士（1974）
* 香港大學李福善法律獎章得主（1972）
* 國際扶輪社畢業生獎項得獎人（1973－1974）
* 牛津大學St. Edmund Hall Winter-Williams獎學金學生（1972－1974）
* 倫敦大律師公會終期試榮譽證書（一級榮譽同總第一名）（1974）
* Lloyd Stott紀念獎（1974）
* J.B.Montagu見習大律師獎（1974）
* 中殿律師學院榮譽證書（1974）
* 香港大律師公會會員（1975）
* 英國大律師公會理事會會員
* 美國紐約州大律師公會會員
* 英國認許大律師（1974）
* 澳洲維多利亞省最高法院大律師及律師（1983）
* 新加坡共和國最高法院出庭訟辯人及律師（1986）
* 美國紐約州大律師（1988）
* 香港御用大律師（1990）
* 香港資深大律師（1997）

## 公職
* 行政會議非官守議員（2017年7月1號 - 2022年6月30號、2022年7月1號至今）
* 立法會議員 (新界東)（2004年10月1號 - 2015年6月22號，以填補於2015年10月1號起生效係辭去立法會議員席位前公民黨成員嘅湯家驊喺新界東民選議席空缺職務）
* 經濟及就業委員會委員（2004年11月至今）
* 人事登記審裁處審裁員（1996年5月至今）
* 法律教育常務委員會委員（1994年至今）
* 香港大學法學專業證書（商業法及實務）課程顧問（1994年至今）
* 市政服務上訴委員會委員（1996年8月10號 - 2002年8月9號）
* 香港大律師公會主席（1999年 - 2001年）
* 香港城市大學法律學院諮詢委員會委員（2001年1月15號 - 2003年1月14號）

## 參考

## 睇埋
* 譚詠麟
* 李家超

## 出面網頁

* 關於我們 – Path of Democracy，民主思路
* 行政會議 - 行政會議成員 - 湯家驊議員
* 
* Tong, Ronny K.W., S.C. | Hong Kong Bar Association
* Ronny K W Tong SC | Temple Chambers
* 
* 

類:前香港公民黨員
愛爾蘭 (搞清楚)

**愛爾蘭**（；）可以係：
* 愛爾蘭島
** 愛爾蘭共和國
** 北愛爾蘭，屬於英國
* 愛爾蘭王國
* 艾利蘭（Stephen James Ireland），愛爾蘭共和國足球員，家下效力緊英格蘭超級足球聯賽球會阿士東維拉
郭家麒

**郭家麒**（英語：Kwok Ka-ki；），人稱「麒哥」，係前香港立法會泛民主派議員（香港醫學界別人士前議員）、新界西會議區選前區議員。

## 生平

佢原本係泌尿外科專科醫生，中西區區議會民選區議員，2004年響立法會選舉醫學界別贏出成為議員。2004年12月1號被委任做醫院管理局成員，但係響2006年11月任期滿前夕，唔獲政府續任。有評論指佢出局同敢言作風有關
郭家麒不獲續任醫管局成員
。

郭家麒積極反對佢母校香港大學用李嘉誠為醫學院命名，重曾聲言發起全球港大醫學院校友籌款，贖回醫學院原名。醫學院響2006年1月1號正式命名做「香港大學李嘉誠醫學院」。

2020年11月11號，佢畀港府宣布即時冇咗立法會議員資格。2021年1月6號，因早前參與泛民主派35+初選案涉嫌違反香港國家安全法而被捕，2月尾一直還押到而家。

2021年3月3號，係喺被控嘅就「串謀顛覆國家政權罪」案件之後而被捕，佢同楊岳橋、譚文豪、李予信，會退出咗公民黨職務。

## 屋企
郭家麒祖籍廣東揭陽，響香港出世，細個喺梨木樹邨大，屋企有5兄弟姊妹，佢係最大嗰個。

## 專業資格
*1985年：香港大學內外全科醫學士
*1990年：英國愛丁堡皇家外科醫學院院士
*1990年：香港外科醫學院院士
*1993年：香港醫學專科學院院士
*2003年：香港大學文科碩士

## 攷

## 出面網頁
* 
* 
* 
* 

類:香港醫學界人士
類:前香港立法會議員

類:祖籍揭陽
類:前中西區區議員
類:香港醫生
黃宜弘

**黃宜弘**（**Philip WONG Yu-hong**，）係香港政治人物，1991年到2012年做香港立法會議員，1998年到2013年做香港特別行政區全國人民代表大會代表。福建泉州出世。

## 背景
佢阿爸黃克立曾經喺抗日戰爭打贏咗之後出任台灣台中市長。後來黃克立成為全國政協常委、首批大紫荊勳章受勳者之一。佢老婆係財經小說作者梁鳳儀。

據香港立法會網站資料，黃宜弘係美國修蘭大學法學博士。

佢係永固紙業有限公司主席，其他職務包括有合興（集團）有限公司董事、亞洲金融集團有限公司董事、亞洲保險有限公司董事、金利來集團有限公司董事、商務印書館（香港）網上書店有限公司董事。公職方面，佢係第九屆、十屆全國人大代表、香港特別行政區立法會議員（商界（第二）功能界別）、香港貿易發展局理事、香港瓦通紙業廠商會榮譽會長及香港出版總會名譽會長。

## 政途
自1991年到2012年，黃宜弘一直循商界（第二）功能界別（選民以香港中華總商會會員為主）進入立法會。由於嗰個組別一直都靠內部推舉代表，所以黃一直以來都響冇其他參選對手之下自動當選。

2003年7月9號，大批市民響香港立法會門外舉行集會，慶祝成功反對基本法23條，集會人數有三萬幾人。當時有支持23條立法嘅議員，響行出立法會大樓時畀示威群眾謾罵，黃宜弘就舉起中指，做出不文手勢向示威群眾還擊。之後，佢因為呢個舉動受到傳媒同社會猛烈批評。後來佢向公眾道歉。

喺2004年第三屆立法會第一次財委會主席選舉中，黃宜弘以28比30票畀前綫嘅劉慧卿擊敗，有人認為係早餐派所組成嘅「泛聯盟」倒戈相向。當時佢拒絕鄭經翰嘅提名參選財務委員會副主席。佢擔任過政府帳目委員會主席一職。

2012年，黃宜弘宣佈唔再冧莊商界（第二）功能界別立法會議員。

喺2014年，佢有份贊助慶祝中國65週年嘅官方國慶晚會。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

## 晚年
黃宜弘晚年移居加拿大，2016年患過肺癌一度好返，但2020年復發，重去到美國醫，2021年4月，由於佢嘅肺癌擴散到腦，搞到佢一直昏迷，直到同年6月6號夜晚（美國時間）瓜老襯，享年82歲。

## 部分公職
*兩岸和平發展聯合總會榮譽顧問

## 參考

## 出面網頁

* 
* 
* 
* 顧問 | Advisors—顧問 2019－2021，民主建港協進聯盟
* 
* 香港，香港立法會：2005年4月19日議員個人利益監察委員會會議的文件
* 

類:前香港立法局議員

類:癌死者
詹培忠

**詹培忠**（CHIM Pui-chung，），花名「潮州怒漢」、「金勞詹」、「金牌莊家」、「立會賭神」，係前香港立法會議員，代表金融服務界功能界別（主權移交前叫金融界），任期由1991年到1998年、2004年到2012年。

## 事業
詹培忠祖籍廣東潮州，9歲落香港，中學畢業。23歲開始炒股票。1980年因協助佳寧上市而成名，畀人叫做「金牌莊家」同「公司醫生」。1998年因被控偽造文件罪名成立，被判坐監而冇咗議員資格。1999年放監。

2024年，詹培忠同個仔詹劍崙被告話佢哋喺2015年期間亞洲資源配售嗰陣串謀詐騙港交所同亞洲資源，罪名成立，佢當時係亞洲資源嘅大股東。

## 政途
詹培忠響1991年至1998年曾經代表金融界同金融服務界做立法會議員，往往語出驚人，好似初當選時指保險界一票都冇投畀佢，所以唔會代表保險界響立法會爭取利益；又曾經話「十個女人十隻雞，老婆係隻私家雞」等等。

2004年響金融服務界功能組別選舉中贏出，重返立法會。

2005年5月，詹培忠宣佈參與2005年香港行政長官選舉，成為第二位參選人，但最後攞唔夠100位選舉委員會成員提名（淨係攞到21票），而宣佈放棄參選。

2005年12月21號，就香港政府2007年、2008年行政長官及立法會嘅選舉方案，詹培忠響辯論時仍堅稱會投棄權票，但喺第一個議案表決時就投咗贊成票。

2009年7月5號，詹培忠喺香港電台《城市論壇》節入面唔滿意畀人打斷發言，中途離場抗議，係城市論壇三十幾年來首次有嘉賓離場抗議。

2010年1月7號，詹培忠喺立法會同黃毓民嗌交，期間向佢承認自己係「死監躉」，會議被迫暫停。佢事後接受傳媒訪問時，同黃毓民握手言和，並指佢哋兩個係多年好友。

2012年，詹培忠無再競逐連任立法會議員，不過2016年佢宣佈參選第6屆香港立法會選舉嘅香港島直選議席，而佢個仔詹劍崙就參選金融服務界功能界別，不過兩個都落選。

## 個人生活
詹培忠鍾意去各國賭場玩，曾經贏過幾百萬美金。2005年佢同老婆、朋友4次去美國賭城耍樂，有報道話佢一共贏咗400至500萬美金（近3,000萬港元）。詹培忠嘅12字贏錢真言係：「贏谷、輸縮、心清、數熟、夠毒、知足」。

2006年9月9號，詹培忠同老婆從珠海前往澳門永利酒店，入住日租20,000港元嘅貴賓套房，響賭場貴賓廳同莊家對賭百家樂，贏咗200幾萬港元。但詹培忠曾經形容賭博係「十賭九輸」，勸賭徒緊記佢嘅12字真言，甚或及早收手，回頭是岸。

2007年7月7號，詹培忠向傳媒披露，喺嗰年三月發現頸部右邊有一粒腫瘤，四月初證實嗰粒腫瘤係惡性，即係俗稱嘅「頸癌」。佢已經接受「電療」同「化療」，體重由160磅，下降12磅至148磅。

## 出面網頁

* 
*永利開業首個周末逼爆場 詹培忠一小時贏200萬 蘋果日報 2006年9月10號
*香港“金牌莊家”再戰江湖詹培忠復出大炒仙股 焦點透視 財經縱橫 新浪網
*詹培忠患頸癌 化療激瘦12磅

類:前香港立法會議員

類:祖籍潮州
遮打道

**遮打道**（）又叫做**車打道**，響香港中環，而家係一條三線嘅行車路。呢條路西面連接德輔道中同畢打街交界，東面連接美利道。地底就係香港地鐵中環站嘅月台。通車初期，車站嘅英文名用遮打道嘅名 **Chater Station**，直到通車後至統一叫做中環站。道路以香港亞美尼亞裔商人保羅遮打命名。

## 特色
而家每逢勞工假日包括星期日，遮打道同皇后像廣場一帶都劃作行人專用區。而有唔少菲律賓傭工都響度作為佢哋休息嘅地方，因此喺星期日呢帶又有「小菲律賓」嘅稱號。

## 沿路著名地點
* 遮打大廈
* 聖佐治大廈
* 歷山大廈
* 香港文華東方酒店
* 太子大廈
* 皇后像廣場
* 遮打花園
* 香港立法會大樓
* 香港會所大廈
* 香港麗嘉酒店
* 美國國際集團大廈
* 和記大廈

## 參閱
* 皇后大道中
* 畢打街
* 干諾道中
* 雪廠街

## 出面網頁
*遮打道地圖
畢打街

**畢打街**（**Pedder Street**），原名**必打街**，係喺香港中環嘅街，連接雲咸街北端，南起皇后大道中，經德輔道中到干諾道中為止。佢係香港心臟地帶打通幾街，所以都算重要。目前畢打街係單程向北行。

## 歷史

必打街係以香港首位船政司（Harbour Master）必打而名。

1863年，皇后大道中同必打街交界處起咗大鐘樓，鐘樓具有報時同報火警嘅作用，當時係中環嘅標誌。不過大鐘樓喺1908年拆咗。香港開埠之初，必打街東面有顛地洋行，西面有郵政總局、渣甸洋行、連卡佛洋行等等。1867年，顛地洋行倒閉，原址就起咗當時香港最高（六層高）嘅香港大酒店，1926年俾大火燒毀。然後香港置地公司買咗塊地，改建成告羅士打行，1980年代再改建為置地廣場。

因為「必打」響中文嘅意思唔好（一定要打），當時市民習慣將「必打」讀成「不打」（唔好打）。後來政府正式將條街改名為「畢打」街，但英文名就維持不變，沿用至今。

而家環球大廈嘅位置以前係書信館，即係香港郵政總局舊址，1976年搬遷後拆卸以興建香港地鐵中環站，原址上層就起咗環球大廈。響畢打街西面嘅畢打行響1924年落成，並保存至今。

## 現況

今日嘅畢打街係香港其中一條最繁忙嘅街道，兩邊就有銀行同著名品牌專門店等。2005年12月8號，時裝品牌路易·威登（）嘅香港旗艦店重新開幕，係全球四大路易威登店之一。

## 著名地點

*置地廣場
*中建大廈
*遮打大廈
*華人行
*畢打行
*會德豐大廈
*環球大廈

## 睇埋
*畢打街隧道

## 參考資料

類:中環街道
知識產權

**知識產權**（；）係一個人對佢所擁有嘅知識資本所享有嘅專有權利，一般只係響有限時間之內有效。各種智力創造譬如發明、文學同藝術作品，同埋響商業中使用嘅標誌、名、圖同外觀設計，都可被認為係某一個人或者組織所擁有嘅知識產權。常見嘅知識產權包括著作權（版權）、專利權同商標等等。

而GNU嘅Richard Stallman就提出 http://www.gnu.org/philosophy/not-ipr.html，智慧財產（intellectual property）呢個概念本身就有好多問題；佢引Stanford 法學院嘅Mark Lemley 教授，認為呢個概念由1967年WIPO出現而開始，至近年流行，實係將版權、商標同埋專利三種有完全唔同目標、內容同沿革嘅法律擺埋一堆，會令人唔自覺咁過份推廣（overgeneralise）。
Krump

**Krump**係一種喺美國洛杉磯南部開始興起嘅一種舞，呢種舞嘅特點係以肢體美學做出震撼效果，係其中一種街舞主流。

## 簡史
Krump大約喺1998年之後發展出嚟，原本係由小丑表演嘅舞蹈開始，即所謂嘅 Clown Dance ，後來有個叫 Tommy the Clown 嘅團體，佢哋加入一啲 Hiphop 元素入去，演變成類似 Lap Dance 、 Bounce 嘅舞，叫做 Clowning。之後Tommy the Clown入面有啲人因為意見不合，自己發現咗一種新嘅舞蹈出嚟，佢哋叫呢啲做 Krumper、Krumping 或者 Krump Dance ，特點係以舞蹈嚟發洩，同時表達對生活中嘅不滿同憤怒，所以風格同 Clowning 相比會更加爆裂。之後喺Missy Elliott嘅I'm Really Hot 個 MV 入面，Krump 呢種舞蹈風格正式成形，同時正式將呢種舞叫做 Krump。

## 風格
* Beasty:
* Bully:
* Caddy:
* Cocky:
* Fast:
* Flashy:
* Placid:
* Goofy:
* Grimey:
* Jerk:
* Rugged:
* Technical:
* Tricks: 組合動作
* Sexist:
* HiPolymer:即係話抄人啲舞
* G Mix:
鄭經翰

**鄭經翰**（**Albert Jinghan CHENG**，人稱**鄭大班**，）係加拿大人、廣東潮州人同埋香港永久居民，做過香港立法會無黨籍議員。佢嘅辦公室總幹事陶君行係民主派政黨社會民主連線主席。喺加拿大退休。 

## 屋企
鄭經翰祖籍廣東潮州，而佢自己係香港出世。1975年秘密娶咗歌星徐小鳳，但喺1979年離婚收場，1990年代同香港小姐勞錦嫦結婚，生咗幾個仔女。

## 生平
* 鄭經翰早年移民過加拿大，喺加拿大做過加航嘅飛機維修員。佢響1980年代初返香港從商，喺星島集團任事，後來得主席胡仙資助，創辦百樂門集團，響出版界初露頭角。佢率先引入花花公子（Playboy）嘅中文版，令Playboy響中文出版界成為一本高檔品味雜誌，一改Playboy喺美國嘅色情形象。

* 1993年，佢同黃毓民等主持亞洲電視節目《龍門陣》。

* 1994年，佢得到前香港商業電台（商台）台長俞琤力邀加入商台同林旭華主持「烽煙」（Phone-in）節目《風波裏的茶杯》。由於佢嘅主持風格尖銳潑辣，對接受訪問嘅官員往往不留情面嚴厲批評，令節目大受聽眾歡迎，好多人都叫佢做「十點前特首」（節目播放時間為每日07:00至10:00）。

* 1997年，《時代週刊》（Time Magazine）選鄭經翰為香港25位最有影響力嘅人之一。

* 1998年8月，鄭經翰返工途中喺商台門前畀人襲擊，身中8刀，手筋被斬斷。佢休養半年後再度開咪。

* 1999年，乘科網股熱潮創立36.com，重響2000年喺香港聯合交易所創業板上市。36.com最初經營入門網站，後來轉攻傳統印刷媒體，出版《茶杯》週刊 。後來《茶杯》改為月刊，鄭經翰亦退出36.com。

* 2003年沙士襲港期間，鄭經翰稱為補政府嘅遲緩行動同官僚體系嘅不足，發動「一人一口罩」、「一人一個橙」、「一人一維他命C」行動，支援前線嘅醫護人員。

* 2004年，鄭經翰伙拍民主派政黨前綫秘書長，兼黃大仙竹園村區議員陶君行參選立法會，高票當選成為立法會議員。

* 2007年2月，鄭經翰提名曾蔭權連任香港特別行政區行政長官。

* 2008年9月尾，主持亞洲電視《也文也武一大班》（），質問唔同香港政要人物，包括好朋友梁國雄、黃毓民。

## 「封咪」事件
2003年4月24號，鄭經翰響節目中同房屋署官員劉啟雄對話期間，用「狗官」一詞形容劉啟雄（其後鄭經翰補充話佢係講「九官」而唔係「狗官」）。呢件事成為鄭經翰後來封咪嘅導火線。同年6月，有消息指政府只畀商台續牌3年，鄭經翰宣布封咪。

## 畀商台炒魷魚時間表
* 2004年7月，商業電台董事、前行政總裁俞琤突然宣佈解僱鄭經翰。
* 鄭經翰原本話明唔會參選立法會，但去到8月就話自己將會參選。
* 俞琤表示鄭經翰提出過只要商台依足合約賠畀佢，佢肯終止合約。俞琤指責鄭經翰嘅講法同「收錢收聲」嘅意念不謀而合。
* 俞琤同鄭經翰響記者會上對質。
* 8月2號深夜，商台突然宣佈取消梁文道響商台嘅節目主持身份，但仍然保留為商台顧問。
* 商台再宣佈升任俞琤為董事局副主席，重解僱公司營運總監蔡東豪；而《風波裏的茶杯》亦改由監製勞浩榮同新聞及公共事務部副總監蔡文堅接任。另一主持蔡子強亦變相被免職。
* 8月3號，俞琤早上返商台召開員工大會，解釋哩次事件嘅經過。會議以閉門形式進行，並拒絕外界採訪，亦未有響會後發表任何新聞稿。
* 8月5號，商台宣佈同梁文道結束賓主關係，梁文道結束作為商台顧問嘅身份。

## 參選立法會
「封咪」事件之後，鄭經翰同傳媒話過唔會參加立法會選舉。但係喺2004年8月，鄭經翰話如果要同惡勢力周旋到底，唯一嘅辦法，就係成為比佢哋更惡嘅人；而要合法地成為比惡勢力更惡嘅人，就只有參政一途。選舉提名期最後一天，佢宣佈同泛民主派中人，專上學聯前秘書長、民主派政黨前綫前秘書長，黃大仙（竹園北選區）區議員陶君行參選2004年香港立法會選舉，出選九龍東。較早前佢提出取消加拿大國籍嘅申請獲得當地移民局迅速回應，令佢嘅參政計劃得以實行。

2004年9月12號，鄭經翰響立法會選舉以73,000多張選票當選（佢喺九龍東選區中係得票最高嘅候選人)，成為60名第3屆立法會議員之一。但被壹週刊指責鄭經翰同李嘉誠關係深厚。

## 「領匯」事件
2002年香港房屋委員會向政府建議將全港公屋鋪頭同停車場透過公開招股進行私有化，又響2004年4月落實採用房地產信託基金（Real Estate Investment Trusts）模式，將旗下商場同停車場資產分拆上市。

房委會又公佈領匯按每單位發售價約10至11緡全球發售約20億個基金單位，定喺2004年12月16號掛牌上市，並將領匯2005年及2006年度年息分派率訂約於6.5%之間，比一般房地產信託基金嘅4%至5%回報為高。

由於估值偏低，即是全香港公屋商場同停車場只值200億元，所以上市回報可觀，吸引投資者，領匯招股反應熱烈，超過51萬名市民遞表申請，公開招股因此超額認購超過130倍，連同機構投資者嘅超額認購，令市場資金被凍結約5,900億元。但係就引起公屋居民同基層組織唔妥，指係賤賣公共資產。

同香港地鐵上市唔同，今次領匯上市冇經立法會審議，冇檢討《房屋條例》。2004年12月8號，領匯截止認購前一日，包括盧少蘭在內嘅兩名公屋居民入稟高等法院申請司法覆核，指房委會違反《房屋條例》要求法庭禁止房委會將資產注入領匯上市。鄭經翰、陳偉業等立法會議員響記者會現身支持，事後被指摘煽動盧少蘭等司法覆核。

高等法院法官夏正民裁定，盧少蘭等人提出有效質疑，所以接受入稟申請。第一庭聆訊響12月14號完咗，高等法院最終裁定盧少蘭等人敗訴，雖然盧少蘭其後決定申請上訴，但最終都係畀上訴庭同終審法院駁回。

## 出面網頁

* 九東家書：鄭經翰個人網頁
* D100 專頁
*
鬱金香狂熱

**鬱金香狂熱**（）又或者叫**鬱金香熱**、**鬱金香風暴**、**鬱金香瘋**，係發生喺17世紀荷蘭一場好出名，亦係世界上最早嘅經濟泡沫事件，成件事最高峰係喺1636到1637年期間。

喺嗰陣時鬱金香花種由土耳其君士坦丁堡帶入奧地利維也納，深受貴族歡迎，之後荷蘭人第一時間拎嚟炒賣，重將好多土地用晒嚟種鬱金香，鬱金香變成咗期貨，後來因為價格漲得太勁，開始無人想買，喺1637年2月鬱金香價格暴跌，結果令好多種鬱金香嘅人傾家蕩產，爭人周身債。

## 參考

## 拎
* 鬱金香情結
南海公司泡沫

**南海公司泡沫**（）係18世紀初英國嘅一場經濟泡沫。

嗰陣時，南海公司()係英國一間上市企業，公司老闆係 Lord Treasurer 同 Robert Harley，佢哋聲稱同西班牙政府達成協議，可以壟斷晒南美洲嘅墨西哥、秘魯、智利呢啲地方所有礦產、煙業、香料呢啲貿易資源。而嗰陣時西班牙皇室因為繼承權而打仗，歐洲好多國家嘅皇室，都想扶植自己嘅血裔成為影響西班牙皇權嘅代理人，因為當西班牙皇權落實之後，就肯定大把著數。

而南海公司聲稱自己可以喺皇權落實之後壟斷晒西班牙嘅利益，令股價由一百鎊升到上一千鎊，後來歐洲開始放售，之後傳出南海公司高層詐騙消息，令股價馬上暴跌，股民血本無歸。

## 背景
1711年，英國因為戰役負債一仟萬英磅，於是南海公司就向英國政府提供貸款同協議債券重組計劃，年息6%，條件係要南美洲同北美洲之間嘅交易都由南海公司壟斷，呢啲利益包括南美洲嘅金礦、珠寶、毛料，另外亦包北美奴隸嘅交易權。因為呢啲著數太荀，南海公司於是乘機發行新股，投資者見到賺硬，就熱烈認購，南海公司見反應咁勁，立即就增加發行新股，賺多筆。

而嗰陣英國因為啱啱工業革命，好多人都有閒錢買股票，買南海股票仲變咗一個熱潮，個個有錢都走去買，南海嘅經理人真係賺到連老竇姓乜都唔知，仲走去散佈謠言，話南海公司同西班牙政府達成協議，可以壟斷晒南美洲嘅所有貿易資源，投資者查都唔查吓，個個信晒，令南海股價由一百鎊升到上一千鎊。而好多同南海有關嘅公司都乘機抽水，好多跟本無業務嘅概念公司，話自己同南海有生意關係，都上市發股票，一樣大把人買。

南海公司單單靠炒股票就賺到笑，正經生意又唔做，結果公司業務開始荒廢，公司業務賺到嘅利潤，同佢股價完全唔成比例，投資者開始瘋狂拋售，股價立即暴跌，其他抽水上市嘅公司都一齊跌，搞到啲投資者個個損手爛腳，血本無歸。著名科學家牛頓都有份買，佢最後都輸咗成二萬英磅，以當時計可以話係一筆大錢。

## 影響
"You see, of course, if you're not a dunce,
How it went to pieces all at once, —
All at once, and nothing first, —
Just as bubbles do when they burst."
:（粵譯：「如果你唔係傻仔就睇到，佢係點樣一嘢煙消雲散，初頭乜都冇一嘢乜都冇，就好似啲泡沫爆嗰陣噉。」）
:奧厘化雲島豪米士（Oliver Wendell Holmes, Jr.）
南海公司泡沫爆破之後，英國政府立法禁止再發新股，禁令一路維持到1825年，但呢個泡沫對英國經濟元氣大傷，差唔多衰咗成一百年先補得返。

打後有評論者分析成件事，就打咗個比喻，話南海公司單嘢「好似個番梘泡噉」－「本來係乜都冇，齋靠空氣膨漲，漲到咁上下就會爆，爆咗就變返乜都冇」－呢單嘢據講就係「經濟泡沫」呢隻詞彙嘅起源。

## 拎
*南海泡沫
## 攷
1148年

## 大件事

## 響呢年出世嘅人

## 響呢年死嘅人

## 節慶、風俗習慣

## 文化、藝術
* 南宋胡仔為佢嘅《苕溪漁隱叢話》作敘。
1138年

## 大件事
* 10月11號：阿勒頗發生，23萬人死。

## 響呢年出世嘅人

## 響呢年死嘅人

## 節慶、風俗習慣
1127年

## 大件事
*「靖康之難」：金兵攻陷北宋首都汴京，捉咗宋徽宗同宋欽宗。
*農曆三月，金人擁立張邦昌做大楚皇帝。
*五月，趙構喺南京應天府登基做南宋第一位皇帝。

## 響呢年出世嘅人

## 響呢年死嘅人
*張邦昌，北宋大臣，金兵攻陷汴京後，曾經立佢做「大楚」皇帝。

## 參考
1128年

## 其他紀年

*中國
**南宋：建炎二年
**金：天會六年
**大理：永嘉末年
**西夏：正德二年
*中國週邊
**西遼：延慶五年
*越南
**李朝：天順元年
*日本
**大治三年
**皇紀：1788年

## 大件事
*農曆十一月乙未（儒略曆12月8號）：黃河大改道。當時宋室南渡建立南宋，但仲打緊宋金戰爭，汴梁守將杜充爲咗阻擋金兵南下，就決開黃河堤壩，引發大改道。之前黃河一直流入渤海，以後八百年來黃河改入黃海，亦即奪淮入黃。

## 響呢年出世嘅人

## 響呢年死嘅人

## 節慶、風俗習慣
1125年

## 大件事
* 金兵捉咗遼天祚帝耶律延禧，遼國滅亡。
* 金兵分東西兩路入侵宋朝。

## 響呢年出世嘅人

## 響呢年死嘅人

## 參考
1114年

## 其他紀年
*中國
**北宋：政和四年
**遼國：天慶四年
**西夏：貞觀十四年、雍寧元年
*越南
**李朝：會祥大慶五年
*日本
**永久二年

## 大件事
*農曆十月或十一月，完顏阿骨打率領女真同遼國打出河店之役，女真贏，之後建立金國。

## 響呢年出世嘅人

## 響呢年死嘅人

## 節慶、風俗習慣
1112年

## 大件事

## 響呢年出世嘅人

## 響呢年死嘅人
* 蘇轍，北宋政治人物，文學家（唐宋八大家之一）。

## 節慶、風俗習慣
1101年

## 大件事

## 響呢年出世嘅人
* 2月：馬蒂爾達皇后。（1167年死）

## 響呢年死嘅人
* 蘇軾，中國詩人（1037年出世）

## 節慶、風俗習慣

## 文學
* 北宋蘇軾寫咗「九成臺銘」、「南安軍學記」。
1100年

## 大件事
* 農曆正月，宋哲宗趙煦過身，由佢細佬趙佶繼位，就係宋徽宗。
* 8月2號：英倫國王威廉二世喺打獵嘅時候身亡，亨利一世繼承英倫國王。
* 12月25號：鮑德溫加冕成為耶路撒冷國王。

## 響呢年出世嘅人
* 5月23號：趙桓，北宋皇帝，即係宋欽宗，本名趙亶（1161年死）
* 亞德四世（阿德里安四世），羅馬天主教教宗（1159年死）

## 響呢年死嘅人
* 2月23號：宋哲宗趙煦，北宋皇帝
* 8月2號：威廉二世，英倫君主
* 秦觀，北宋詞人，「蘇門四學士」之一
余若薇

**余若薇**（，）係香港執業資深大律師、太平紳士、香港立法會前議員。佢係香港公民黨黨魁，響香港政治圈子嘅光譜中屬泛民主派嘅一員。香港出世，香港大學法律學士，英國倫敦大學法律碩士，

根據《港大民意網站》嘅調查，余若薇響議員評分中經常名列前茅。2007年秋季，余若薇喺檢查時，發現腦部有一個3毫米嘅動脈瘤，如果血管瘤爆開可能導致中風甚至冇命。佢發現隱患之後，表示會積極面對，如常工作。

## 屋企
余若薇祖籍上海，香港出世。佢同老公胡健維醫生（胡百全嘅侄仔）有三個女：胡凱家、胡凱琳、胡凱琦。佢有兩個細佬：余若海同佢一樣係資深大律師，余若星係婦產科醫生（余若星係香港賽駒「靈感」、「終極焦點」、「伶俐驫駒」嘅合夥馬主）。

## 學歷
* 嘉諾撒聖方濟各書院（1960-70）
* 聖保羅男女中學（1970-72）
* 香港大學法律學士（1972-75）
* 英國倫敦大學法律碩士（1975-76）
* College of Law（英國大律師資格考試課程，1976-77）
* 英國大律師（1977）
* 香港大律師（1978）
* 香港英國御用大律師（1993）
* 香港資深大律師（1997）

## 政途

喺加入政壇前，佢曾擔任大律師公會會長。響中華人民共和國收返香港後，隨即爆發居港權問題；佢因當時反對人大釋法嘅堅定立場，漸為港人所認識。2000年程介南因醜聞而辭去立法會議員職務，余若薇出選港島區立法會議席補選，得到民主派一眾支持，壓倒性贏得議席，從此踏入政壇，喺立法會議員嘅崗位上，一做就做12年。

## 《基本法》23條關注組
2002年，香港政府有意為《基本法》第二十三條立法，佢同其他大律師公會執委會有淵源嘅人，包括梁家傑、吳靄儀、湯家驊、香港大學嘅陳文敏、中文大學政治系教授戴大為等合組廿三條關注組，向香港市民陳述利弊，令香港市民參與反對廿三條運動同埋香港七一遊行。佢又同當時保安局長葉劉淑儀辯論廿三條，亦令佢嘅聲望上升。

## 《基本法》45條關注組
2004年，港人開始關注香港基本法第四十五條及六十八條，就2007年第三屆行政長官同零八年第四屆立法會選舉方法嘅規定。余若薇同另外幾位大律師好似陳文敏、張健利、梁家傑、李志喜、吳靄儀同湯家驊，律師張達明同帝理邁，同前立法局議員陸恭蕙等組成四十五條關注組，推動零七零八雙普選。因普選議題獲得大部分港人支持，加上佢溫和、中產同專業嘅形象而獲得市民普遍歡迎，被譽為**民主女神**。

2004年余若薇夥同前綫嘅何秀蘭喺港島區合組名單出選2004年香港立法會選舉，因民望高企響民調下一度大幅領先，而有「吸票機」及「票后」稱號。後因為另一張泛民主派名單李柱銘同楊森嘅組別宣稱告急而流失大量選票，導致泛民主派配票失敗，最終該名單只得73,844票，余若薇成功出線，但何秀蘭就以815票之差輸畀民建聯嘅蔡素玉。

四十五條關注組成員同其他人士喺2006年3月19號組成香港公民黨，余若薇出任首任黨魁。

## 公職
*廉政公署審查貪污舉報諮詢委員會成員（1.1.2003 - 31.12.2006）
*廉政公署保護証人覆核委員會小組成員（1.1.2003 - 31.12.2006）
*房屋及規劃地政局地產代理監管局成員（1.11.2002 - 31.10.2006）
*規劃地政局上訴審裁處（建築物）主席（1.12.2000 - 30.11.2006）

## 註

## 出面網頁

* 
* Eu, Audrey, S.C. (Ms) | Hong Kong Bar Association，香港大律師公會
* 
* 
* 
*
戀小夜

**戀 小夜**（、；），日本嘅鹹片女星。

血型：A型、身高：158cm、三圍：B88（E-CUP） / W60 / H88 (cm)。

## 履歷
東京出世，興趣係讀書同唱歌。佢響2006年10月出道，開始全部鹹片係由MAX・A出品，07年11月起轉到IDEAPOCKET拍戲。

## 作品
### 成人影帶
* New Comer!（2006年10月28號）
* 惚れ惚れ（2006年11月29號）
* 熱体夜（2006年12月29號）
* MAX GIRLS よくばり大回転（2007年1月16號） - 他出演:柚木ティナ、藤森ねね、北原多香子、佐藤ローラ、小栗杏菜
* シュールな快感（2007年1月30號）
* 淫口（2007年2月23號）
* UREKKO（2007年3月23號）
* 制服狩り（2007年4月20號）
* MAX GIRLS　突アゲ突ヌケ大回転 （2007年4月20號）- 他出演:みひろ、吉崎直緒、前嶋美歩、渚
* 艶尻（2007年5月18號）
* MAX GIRLS　完全撮り下ろし!　イキまくり7人スペシャル （2007年5月18號）- 他出演:柚木ティナ、北原多香子、佐藤ローラ、原更紗、若菜ひかる、灘坂舞
* 女優プライベート白書 Paparazzi 恋小夜 パパラッチ （2007年6月15號）
* MAX GIRLS　完全撮り下ろし!　ヨガリまくり8人 （2007年6月15號）- 他出演:みひろ、柚木ティナ、若菜ひかる、渚、吉崎直緒、美上セリ、橘くらら
* MAX GIRLS 特大号　（2007年7月13號）- 複数のAV女優によるオムニバス形式作品、其他出演:柚木ティナ、北原多香子、佐藤ローラ、原更紗、長瀬茜、灘坂舞
* シルビル　（2007年7月27號）
* MAX ピンクファイル あの新基準モザイクで魅せる！ 恋小夜　（2007年8月17號）
* FIRST IDEAPOCKET 恋小夜　（2007年11月1號）

### 寫真集
* 恋小夜写真集[Koi Hitoyo]　（双葉社，2006年10月17號）

## 出面網頁
* 恋小夜公式blog
* 恋小夜DMM blog
* 恋小夜MAX-A公式サイト
* 經理人公司Profile
中國石油

**中國石油天然氣股份有限公司**（），簡稱**中石油**（），係一間響中華人民共和國註冊嘅股份有限公司，主要業務係同原油同天然氣相關嘅各項業務。佢係響1999年11月5號由中國石油天然氣集團發起成立，2000年4月6號響美國紐約證券交易所發行預托證券（），第二日響香港交易所掛牌上市（）。佢響2007年11月5號回歸A股，響上海證券交易所掛牌上市（），上市當日已經超越咗埃克森美孚，成為全球最大市值嘅上市公司，更係全香港第一間市值超過一萬億美金嘅上市公司。

## 拎
* 中國石油天然氣股份有限公司官方網站
卑詩省

**卑詩省**（；，簡稱 **B.C. **；，簡稱 C.-B.），又叫做**不列顛哥倫比亞**，或者**英屬哥倫比亞**，係加拿大西南部一個省級政區，首府喺溫哥華島（Vancouver Island）嘅域多利（Victoria），而最大城市就係溫哥華。個省面積944,735平方公里，係加拿大面積第三大嘅省。佢嘅東面係貼住亞伯達省（Alberta），西面係貼住太平洋，北面係貼住育空地區（Yukon Territory）。佢嘅主要產業係林業、礦業同漁業。

卑詩一帶喺至少一萬年前已經有人住，當中包括海岸沙利殊人、Tsilhqotʼin同海達族等第一民族。1843年設立嘅域多利堡係呢度最早嘅英國聚居地之一，之後發展成為溫哥華島殖民地嘅首府域多利城。而1858年掀起嘅菲沙峽谷淘金潮就促使英國殖民地部指派理察·穆迪設立英屬哥倫比亞殖民地。兩個殖民地之後喺1866年合併，首府設喺域多利。1871年，英屬哥倫比亞加入加拿大成為第六個省份。
Beatboxing

****，簡稱 或者 ，又有人叫**節奏口技**，係一種人聲敲擊樂（）嘅藝術，利用個嘴去製造出節奏、韻律嘅敲擊樂效果，最多係喺 hip hop 文化入面，八十年代興起，後尾淡咗一輪，到九十年代尾因為 Rap 文化就復興返，而啲Rapper 喺即興表演時又無樂器喺身，就大派用場，之後有啲人越玩越刁鑽，慢慢演變成一種獨立音樂藝術同文化，重有比賽。

## 拎
*http://beatboxtw.com
*beat box - nouvelle star nouvelle star 節目入面表演 Beatboxing
*我猜我猜我猜猜猜 03/10/07 - 節奏口技達人 Beatboxing 六部合奏
55 Cancri

**55 Cancri**，簡寫**55 Cnc**，係離地球41光年嘅一孖雙星，歳數近太陽，喺天空上嘅巨蟹座。渠嘅行星人類已發現五粒－係太陽系外揾到最多行星嘅系統。四號行星同五號嘅類木行星(gas giant) 之間有條大罅，入便有乜無人知，天文學家想喺嗰度試揾類地行星。

## 註

## 參攷
*http://news.bbc.co.uk/1/hi/sci/tech/7082257.stm
*
羅浮宮博物館

**羅浮宮博物館**（，通稱**Louvre**）係法國巴黎一間博物館，響巴黎市中心嘅塞納河側邊嘅羅浮宮，原本係王宮，而家係博物館、有40萬件藝術收藏，包括雕塑、繪畫、美術工藝以及古代東方、古埃及、古希臘同古羅馬等7個門類，主要係收藏1860年之前嘅藝術作品同埋考古文物。

## 藏品

羅浮宮鎮館三寶：
* 米羅嘅維納斯雕像
* 有翼嘅勝利女神像
* 達文西嘅蒙娜麗莎

## 圖集

File:Mona Lisa visitors-Louvre-20050821.jpg|參觀羅浮宮博物館嘅人客
File:Crowd at Mona Lisa.jpg|參觀羅浮宮博物館嘅人客


## 出面網頁
*羅浮宮博物館官方網站
亞李沙·西報乎

**亞李沙·西報乎**（**Alisher Saipov**，）係一個烏茲別克記者，喺哈薩克嘅Osh鎮長大。渠報導過烏茲別克鎮壓言論、監獄虐待囚、經濟崩潰；訪問過嘅人包括極端伊斯蘭教徒、政治人、難民、特工。

渠最後做嘅一項計劃，係喺哈薩克印一份烏茲別克話報紙，請生意人偷運入烏茲別克。呢份報紙係烏茲別克境內唯一同政府唱對臺嘅。

2007年10月24號下晝七點喺 Kyrgyzstan 嘅 Osh 畀人開三鎗打死咗，留低渠老婆同個BB女。

## 註


## 參攷
* http://www.voanews.com/english/About/2007-10-24-Saipov-Killed.cfm
* http://news.bbc.co.uk/1/hi/world/asia-pacific/7061171.stm
* http://news.bbc.co.uk/1/hi/programmes/from_our_own_correspondent/7073388.stm
牛津大學

**牛津大學**（，簡稱），係英文世界裏面最老嘅大學，響英國牛津市，約莫響11世紀尾創立。佢同英國另一間大學劍橋大學差唔多咁出名，兩間大學有時會被合稱為牛橋。

## 參考
BC

**BC**可以係：

*十進制阿拉伯數字188嘅十六進制寫法
*公元前 (Before Christ)
*bc (UNIX)：Unix入面嘅一個高精度嘅計數工具
*加拿大卑詩省 (British Columbia)
*英國文化協會
*BitComet軟件嘅縮寫
亞洲四小虎

**亞洲四小虎**係指泰國、馬來西亞、印尼同菲律賓四國。呢四個國家嘅經濟響1990年代都好似1980年代嘅亞洲四小龍一樣突飛猛進，所以得到呢個名。可惜嘅係，隨住1997年亞洲金融風暴嘅打擊，呢四小虎未能好似四小龍咁樣打穩經濟基礎，重爭國際貨幣基金會一身債。響印尼，亞洲金融風暴嘅打擊亦都間接引發咗當地嘅黑色五月暴動。

## 睇埋
* 亞洲四小龍
歐文龍

**歐文龍**（****，）係澳門嘅一個高級工程師，做過澳門運輸工務司司長。2006年12月6號，佢因為涉及工程項目巨額貪污同非法金融操作被捕，第二日中華人民共和國國務院接納澳門特別行政區行政長官何厚鏵嘅要求，炒佢魷魚。而家佢單案審緊，成為澳門有史以嚟最高級被起訴嘅官員。

2008年1月30號下晝，澳門終審法院裁定歐文龍貪污同五十項嘅控罪成立，判廿七年有期徒刑。

## 出面網頁
*澳門前高官歐文龍腐敗大案開審
荷里活

**荷里活**（），中國叫**好萊塢**，係美國加州洛杉磯西北市郊嘅一個地方，係世界知名嘅電影城，幾乎係美國電影嘅代名詞。

美國好多著名電影公司喺度開，所以啲人成日將荷里活聯埋美國電影同埋影星一齊講，而「荷里活」一詞往往直接用嚟指南加州嘅電影工業。

## 睇埋
* 印度嘅波里活
* 荷里活大酒店
荷李活

**荷李活**（）可以指：
*荷李活道，香港中西區半山區嘅馬路
*荷李活華庭，香港上環嘅一個私人屋苑
*荷李活道公園，香港島嘅公園上環荷李活道嘅公園
*英文Hollywood音譯名，又叫**[[荷里活]]**
亞種

**亞種**係生物分類法之中最低嗰層，響種嘅下面，定義係同一個種之內佔據住唔同地理分佈區或者宿主，又互相唔重疊，而且生殖隔離唔完善，並且有一定形態差異嘅生物類群。呢一個特徵有比較強嘅遺傳性。
窩打老道

**窩打老道**（英文：**Waterloo Road**）係香港九龍一條大馬路，連接油麻地麗翔道同九龍塘獅子山隧道公路。全線係3線雙程分隔馬路，部份路段係行車天橋。

九龍塘獅子山隧道公路去到何文田嘅公主道段路係香港1號幹線嘅一部份。

窩打老道有好多路口同細路交匯。條路沿途種樹，係家下香港市區大馬路中少見嘅。

## 史
「窩打老」係「Waterloo」嘅英文音，紀念比利時布魯塞爾附近嘅滑鐵盧發生嘅滑鐵盧戰役 。

窩打老道分幾段起。19世紀尾，廣華醫院附近嘅一段已經起好，20世紀頭延長到油麻地渡船街一帶。1922年，為配合發展九龍塘，條路拉到九龍塘歌和老街附近。1974年，香港政府規劃1號幹線，納公主道到歌和老街一段窩打老道入1號幹線，連接新界東（獅子山隧道）同南九龍、香港島（海底隧道）；而油蔴地部份就連接尖沙咀西同西區海底隧道。

## 沿路嘅地點
*油麻地果欄
*油麻地戲院
*窩打老道8號
*油麻地站
*廣華醫院
*九龍維景酒店
*聖佐治大廈
*九龍塘會
*基督中心堂
*龍濤花園
*九龍塘官立小學
*九龍塘站
*九龍東軍營
*香港浸信會醫院

## 注
工業行動

**工業行動**，譯自英文****，係工人同老闆談判時，討價還價嘅一啲行動。做法係拖慢做嘢效率，好似有罷工、按章工作，拖慢做等等。等老闆或者社會有大影響，增加談判籌碼。

工業行動有時係罷工嘅代名字，聽起來好聽啲。不過工業行動嘅花樣比罷工多好多。

類:勞工
類:社會運動
DVD

**DVD**（英文：**Digital Versatile Disc**），中文會叫做**數碼多功能光碟**，係一種光碟儲存器，通常用嚟播高質素嘅電影、歌同埋做儲存資料嘅用途。DVD同CD個樣極之似，因為佢哋嘅直徑都係120毫米左右。
罷工

**罷工**，係一種工業行動，工人為咗表示抗議，而一齊唔做嘢。響依賴集體勞動嘅行業，例如工廠、煤礦等，罷工往往能夠迅速得到僱主、政府同公眾嘅迅速注意，令到工人提出嘅要求更可能獲得保證。響西方國家，罷工響19世紀尾同20世紀頭、工業革命發生期間產生咗關鍵嘅作用，成功迫使政府修改政策，甚至落埋台。

喺罷工期間，如果工人照返工就會俾人仇視，叫做「工賊」。人性化嘅理由，可能個別工友手停口停，經濟上比其他工友更加撐唔住。

## 其他工業行動
* 按章工作
* 集體辭職
土耳其字母

**土耳其字母**（）係用於寫土耳其文嘅字母。喺1928年創出嚟，係經過改裝嘅拉丁字母，代替原本土耳其文用嘅阿拉伯字母。土耳其字母有 29 個。

一共有八個韻母 （A, E, I, İ, O, Ö, U, Ü）同 21 個聲母。

## 拎
*http://www.turkishlingua.com/alphabet.html
稍士巴頓

**稍士巴頓**（Saltsjöbaden）係瑞典士多貢東面一個鎮，1893年起嘅，離市中18千米，有湖有島。早年就有鐵路，有酒店，係有錢人嘅住宅區。
本港台

（簡稱**本港台**，）係香港亞洲電視提供嘅免費綜合頻道，主要以粵語播放劇集、綜藝、資訊等節目，亦都有部份以麗音廣播（NICAM，模擬版本）或者係多重AC-3位流（數碼版本）作多種語言廣播嘅普通話、韓文、英文跑馬節目。本港台主要喺平日黃金時間播放自製同埋外購嘅劇集，黃昏就播放卡通動畫，而週日多播放資訊性節目，以吸引友台（無綫電視翡翠台）嘅觀眾。本港台嘅主要對手係無綫電視翡翠台，因為慣性收視嘅關係，翡翠台嘅收視率比本港台經常超出2倍以上（平均收視最高去唔到15點），所以本港台最近改變策略，吸引中國內地觀眾收睇，吸引內地廣告商喺非黃金時段喺本港台放廣告。

## 歷史

**亞洲電視本港台**早喺1963年9月30號開始播放，嗰時佢係麗的映聲嘅**中文頻道**，亦都叫做**中文台**，係當時嘅收費電視頻道。喺1973年4月6號，麗的映聲為咗面對無綫電視嘅競爭，決定由有線收費廣播變做免費無線廣播，麗的映聲亦都改名做麗的電視，設有「麗的中文台」同埋「麗的英文台」兩個頻道，同年12月，改做彩色廣播。1978年3月14號開始24小時播放。第一次改名係喺1987年1月，嗰時已經被易手同埋改名做亞洲電視嘅麗的電視，將「中文台」改名做**黃金台**，以對抗競爭對手翡翠台。喺經過多次易手之後，喺林百欣嘅帶領下，「黃金台」再次改名做而家嘅「本港台」。跟住喺2001年去到2004年間，喺由九巴設立嘅路訊通播放節目精華片段。

### 停播之後
2016年4月1號深夜（UTC+8），亞洲電視屬下所有頻道就快熄機時，原訂會播出一張卡，但後嚟走咗數。係因為嗰晚《》嘅主持吳泳茵喺Facebook發文話驚住「相關部門」交接唔順利，話喺23:00到00:00停播前嘅節目播放特別緊張，所以最後唔可以有亞視撈稿或其它特別型式嚟講拜拜，即使亞視希望臨時改播佢喺2016年3月主持嘅《》污水處理特輯都唔得，重批評政府點解重要向電視台搞咁多限制。而程啟光講嘅「一張卡」實際係嗰晚播嗮之後出現嘅「亞洲衛星電視　亞洲網絡電視　開創亞洲電視新紀元」呢張，之後臨時插播成《亞洲電視新一頁》嘅節目，話吳泳茵訪問亞視股東代表何子惠嘅片。雖然之後播《Miss Asia 25th. 亞姐瑰麗巡迴》節目諗住播到發射站切斷信號為止，但節目未播嗮就被切斷信號，變成藍屏畫面，隨後變成雪花或黑屏（部份電視機重係保持藍屏）。隨後無耐，收到本港台嘅地區出現唔同嘅變化：

註：喺廣東地區，省線喺電視台就快停播之前嗰1分鐘出現事先錄定嘅香港政府宣傳片；部分唔受當地廣電部門猛咁插播廣告影響嘅城市，甚至出現未到羅霖講「特別係經濟獨立」時直接出現「節目信號中斷」嘅畫面；羅湖有線收到嘅信號喺停播之前出現歐洲嘅別墅建築之後出現黑屏畫面。屬下管轄嘅電視地區，就長時間出現藍底，帶「本港台和國際台由於牌照到期已停播」嘅仿宋體白字形式出現，跟住喺2016年4月5號都轉播咗畀出嘅界面。而用模擬電視或數字電視收唔到本港台嘅居住粵港澳以外地區人士，喺2016年3月31號深夜，原先本港台嘅網絡直播平台信號變成中天綜合台。喺廣州白雲有線屬下嘅本港台，重喺屏幕下邊打出咗「因經營不善，所以本港台同國際台從2016年4月2號開始正式停播，敬請諒解。」嘅跑馬字幕。

喺廣東，唔係蛇口有線或羅湖有線接收香港電視嘅用戶，由於收到viuTV喺4月6號開播嘅關係，2016年4月2～5號一度猛咁打電話同網上投訴點解重未調整電視信號，後嚟出嚟解釋話暫時未收到允許轉播新頻道嘅通知而未轉播到。

2016年4月6號，湛江部分地區用華娛同頂咗原嚟嘅亞視兩個頻道位，甚至有部分地區變成測試頻道。

2016年4月12號，廣州地區嘅本港台頻譜播「本港台和國際台由於牌照到期已停播」嘅公告變咗宋體字體；而白雲有線重喺度無限播區級新聞；喺深圳部分地區已經改播購物頻道，羅湖嗰邊已經改播NOW屬下嘅頻道；廣東其它地區有部分地方已經改播或直接刪台嘅處理。三日後，廣州、茂名、佛山有線同嘅本港台畫面變成藍屏無字嘅畫面，部分地區直接刪咗台，而增城有線屬下嘅電視頻道位變成測試頻道。

2016年4月19號，江門地區用浙江衛視頂住原先本港台嘅位。

2016年4月26號，汕頭地區用頂住原先本港台嘅位。

2016年5月12號，廣州嘅白雲有線唔單止循環播白雲新聞之外，甚至重改成轉播時尚購物頻道；將本港台嘅信號位改成。

2016年5月底，茂名地區將原先亞視本港台嘅頻道位變成黑屏。

2016年7月1號，新會地區用頂住原先本港台嘅位。

2016年7月底，廣州嘅將原先無限循環插播白雲新聞嘅本港台位改成，但2個月後又打回頭。

2016年8月11號，茂名有線用購物頻道頂住原先本港台嘅位。同日喺潮州潮陽區嘅有線，用咗頂住原先本港台嘅位。而陽江銀視利用除01:00～07:30時段外嘅其它時段播劇集。

2016年11月28號，廣州市區屬下嘅珠江寬頻同埋甜果時光，用咗呢個頻道位開播花城頻道。

## 節目
由本港台嘅前身，麗的映聲中文頻道去到而家亞洲電視本港台嘅四十幾年間，本港台製作出唔少令觀眾深刻同震撼香港嘅節目，亦都曾經打破慣性收視嘅紀錄。以下係其中一啲節目：

*配音劇（2001年－2002年）配音台灣木偶劇
*（1967年－1997年，2001年－2015年）亞洲電視最長壽節目之一。
*沙灘小姐選舉（1973年）
*六合彩（1976年－1997年，2001年－2015年）
*百萬跳（1977年）64個鐘嘅馬拉松式跳舞，幫公益金籌到一百萬，做咗轟動一時嘅創舉
*（1980年）同翡翠台嘅節目打成平手，打破無綫慣性收視嘅規律
*亞洲小姐競選（1985年－2000年、2004年－2015年）新嘅選美準則，引起關注（2006年一屆最高收視51%）
*（1986年）首次男性選舉，開創先河
*今日睇真D（1994年－2000年）以補充新聞時段不足嘅資訊節目，大受觀迎
*（1995年－2010年）成為廣告業一大盛事
*我和殭屍有個約會（共3輯，分別喺1998年、2002年同2004年播放）新鮮嘅題材深受年輕人愛戴，第2輯嘅結局更加打破無綫慣性收視嘅規律
*藍色生死戀Ⅰ、藍色生死戀Ⅱ（2002年）刮起韓劇熱潮
*百萬富翁（2001年－2004年）掀起知識資訊節目熱潮
*（2004年－2005年同2011年）改編自日本收視冠軍節目
*喺2005年12月17號創下51%收視
*亞洲先生（2005年）第一個用亞洲地區做主題嘅選美盛事
*香港電影金像獎（2010年－2011年）攞到香港地區嘅免費電視轉播權，2010年嗰屆最高收視15.2點，收視百分比有55%，比翡翠台嘅節目高。
*觸動‧陳奕迅同陳奕迅在陌生人的皮膚下品嘗大氣音樂會（2011年），打破亞洲電視唔可以幫香港歌手做節目。

*有關本港台嘅節目，請睇。*

## 本港台全港模擬電視訊號發射頻道同頻率

## 本港台喺美洲
亞洲電視本港台喺2002年初，推出24小時廣東話衛星頻道，亞視本港台（美洲版）。呢條頻道由Echostar旗下嘅DISHNetwork提供服務。亞視本港台（美洲版）主要播放同香港同步嘅新聞報導同時事節目、經典劇集同埋綜藝節目。

## 參考

*香港電視廣播服務頻率表 http://www.ofta.gov.hk/zh/freq-spec/tvbnet.pdf


## 睇埋
*自製劇集︰、
*外購劇集︰
*外購動畫：

## 註同攷
;註

;攷

## 出面網頁
* 亞洲電視
* 亞洲電視本港台

類:停播咗嘅電視台或頻道
思間慎公園

**思間慎公園**，或者就咁叫**思間慎**（Skansen），喺瑞典士多貢一個大公園兼開天博物館，1891年起嘅，起響一個島上面。公園收齊瑞典各代屋舍民俗，島中間有纜車上思間慎山。

因為個公園係首創先河，所以有啲地方類似嘅開天博物館都叫思間慎。
穆沙拉夫

**穆沙拉夫**全名**佩爾韋茲穆沙拉夫** （，）係巴基斯坦陸軍上將，同印度軍打過幾場仗，試過同印度搶錫雅琴冰川但唔成功。1999年10月喺巴基斯坦發動軍事政變，之後喺2000年5月巴基斯坦最高法院裁定「軍事接管」係「必要行動」，承認穆沙拉夫政府係合法。2001年6月20號宣誓就任做巴基斯坦總統。

2007年11月穆沙拉夫話伊斯蘭激進份子越來越猖狂，於是宣佈全國進入緊急狀態，同時又凍結憲法，罷黜最高法院首席大法官丘德里，斷晒獨立電視台訊號，又下令軍警拉咗差唔多五百個反對黨領袖同異議人士。有人驚佢咁會令巴基斯坦走返去獨裁。到2008年8月18號辭職，唔再做巴基斯坦總統。

## 參考

## 拎
* 巴基斯坦總統穆沙拉夫新華網

類:巴基斯坦總統
鯨魚擱淺

**鯨魚擱淺**係指啲鯨魚（或者係海豚）因為一啲原因困咗喺岸上面，通常啲鯨魚自己游上岸，而擱淺嘅鯨魚多數都因嚴重脫水而死、或自己嘅體重壓到窒息而死、又或者水漲冚住氣孔而浸死。

人類有時試圖去救擱淺喺海灘嘅鯨魚，但多數都唔成功。

## 成因
鯨魚擱淺嘅成因有自然同人為。
斯德哥爾摩

**斯德哥爾摩**（Stockholm），又譯**士多貢**，係瑞典首都，處斯德哥爾摩湖口，散開湖岸同七個島，風景宜人；係瑞典最大城，王宮、議會、政府總部都喺度。

斯德哥爾摩13世紀開始就係瑞典經濟同政治中心。2007年6月計，斯德哥爾摩都會有成1,932,763人。

斯德哥爾摩名勝有思間慎公園。


Stockholm-214-Parlament-Schloss-2005-gje.jpg
Stockholm-228-Rathaus-2005-gje.jpg
Stockholm-226-Abstieg vom Rathaus-2005-gje.jpg
Stockholm-282-Riddarholmen-2005-gje.jpg
Stockholm-346-Storkyrkan-Schloss-2005-gje.jpg
Stockholm-298-Altstadtgasse-2005-gje.jpg
Stockholm-538-Toilette-2005-gje.jpg
Stockholm-574-Saluhall innen-2005-gje.jpg
Stockholm-526-Strandvaegen-2005-gje.jpg


## 註腳
鯨魚爆炸

**爆鯨魚事件**（***Exploding whale***）曾經發生過兩單比較出名嘅，當中最出名嘅嗰單莫過於響1970年美國俄勒岡州佛羅倫薩嘅公路局炸一條爛咗嘅擱淺抺香鯨，而另一單就發出響2004年台灣台南市，不過呢條抹香鯨係自爆嘅。

## 俄勒岡州嗰次
1970年11月12號，一條長14公尺，重 8 噸嘅抹香鯨喺奧勒崗州佛羅倫斯海岸擱淺，死咗發出勁臭，俄勒岡州公路局決定用炸藥炸散佢，大安指意以為細細嚿嘅鯨魚碎片等啲海鷗嚟「清理」。結果係炸到啲鯨脂四圍飛，遠到半里遠嘅車畀啲鯨脂摘爛咗，圍觀嘅人一樣走唔甩。

## 台南市嗰次
2004年1月26號，喺臺灣臺南市市區，有一條17公尺，體重50噸，仲臭到嘔嘅抹香鯨爆炸，領咗嘢嘅人好多。

## 拎
*  
*  
* 《北市時報》個報道同埋相片——''Taipei Times image of an exploded whale''
聯合政府

**聯合政府**又叫做**多黨政府**，通常會出現響多黨制嘅國家，係指嗰個國家嘅內閣閣員係由兩個或以上嘅政黨黨員所組成，因為冇任何一個政黨可獲得國會過半數議席，令到無辦法單獨組閣，因此就必須由選舉中攞到最多票數嘅政黨聯合其他政黨，籌組聯合政府。
柬埔寨

**柬埔寨**，全名**柬埔寨王國**（），以前叫**高棉**，係東南亞中南半島一國，首都係金邊，陸地面積大約177,000平方公里，人口超過1400萬，鄰國有泰國、老撾同埋越南。

柬埔寨國王係西哈莫尼（2004年10月開始在位），總理係洪馬內（2023年8月開始在位）。人口以高棉族最多，第二係越南人，第三係華人。

## 簡史
1世紀至6世紀，柬埔寨係扶南一部分。去到6世紀至9世紀，柬埔寨係真臘一部分。

9世紀到15世紀，高棉族建立咗吳哥王朝，勢力範圍遍及大部份東南亞地區。最後因為畀當時嘅泰國同越南圍攻，慢慢沉寂落嚟。輾轉到咗19世紀，柬埔寨變咗法國嘅殖民地；到第二次世界大戰爆發，柬埔寨落入日本手上成年幾。戰後嘅1953年11月，柬埔寨宣佈獨立，但由1970年代開始，柬埔寨墮入柬埔寨內戰、赤柬極權統治、越南入侵等等困局，到1990年代中後期先至開始恢復元氣。

2017年，柬埔寨救國黨被當地政府取締，由於柬埔寨救國黨係唯一能夠挑戰柬埔寨人民黨執政地位嘅反對黨，因為呢個黨被解散，意味住柬埔寨進入「一黨專政」時期。

## 經濟
由2001年到2004年，柬埔寨藉由成衣業同埋旅遊業嘅強勁帶動，平均經濟發展率達到6.4%。2007年，經濟發展率更加係超過9%。不過，人口平均年齡比較細、教育水平比較低、無乜生產力，都係呢個國家未來經濟發展嘅隱憂。

## 文化
柬埔寨擁有特別嘅高棉文化，較接近泰國文化，帶有濃厚嘅上座部佛教文化氛圍。

## 人口
柬埔寨人口超過1550萬人，其中90%左右係高棉族，其他民族包括華人、京族、佬族、泰族、占族等，當中有一小部分屬於深居山地嘅原住民部落。

### 語言
大多數柬埔寨國民用高棉語同高棉文字。高棉語亦有自己嘅高棉數字，喺柬埔寨高棉數字比阿拉伯數字更流通。

老一輩華人主要使用潮州話等漢語方言；占族人主要用占語，越南人就以越南話為主，其他民族有唔同嘅語言。

即使柬埔寨曾經係法國嘅殖民地，法文曾經係繼高棉語之後第二大語言，但係依家唔普遍，得少數人仲識法文。呢幾年多咗好多人，特別係做旅遊有關行業嘅人學普通話同英文。

## 交通

柬埔寨由於多年嚟受到戰爭影響，所以交通並唔完善，踏入21世紀左右先逐漸有改善，道路建設主要集中喺首都一帶。

國民主要以三輪單車同電單車代步，有錢人多數以進口車代步。另外有長短程巴士喺各個大少城鎮穿梭。

### 公路
公路以首都金邊為中心，向全國各地伸展。

### 機場
柬埔寨主要有3個國際機場，分別係首都金邊嘅金邊國際機場、出名景點吳哥窟附近暹粒－吳哥國際機場同西哈努克特别市西哈努克國際機場。

### 宗教
柬埔寨將佛教定為國教，有超過95%人信。

### 飲食
柬埔寨擁有特別嘅高棉菜，多數用胡椒、魚露、香料、辣椒等食材烹調，口味同泰國菜接近。由於受到法國殖民統治，所以菜肴亦混入咗法國元素。另外，亦受中國同越南等地口味影響。

### 旅遊
各地有唔同特色，柬埔寨北部暹粒市有世界遺產吳哥窟；中部金邊有大量佛教寺廟，西部有東南亞最大淡水湖洞里薩湖；南部西哈努克市可以享受陽光與海灘。

柬埔寨有3處被列入聯合國國家文化遺產：
*吳哥古蹟
*柏威夏寺
*三波布雷科

## 攷

## 出面網頁

* 
* 
* 
* 
* 
* 
*
中國國民黨精神黨員

**中國國民黨精神黨員**係中國國民黨黨員其中嘅一種。因為中國國民黨員一定要係中華民國公民，而中國大陸嘅人係唔可能做正式黨員，所以佢哋只可以做中國國民黨精神黨員。
Albert Cheng

**Albert Cheng**可以係：
* 鄭經翰（1946—），香港政治人物同電台主持，外號鄭大班
* （1970—），營運總監
申 (地支)

**申**係地支第九。有時借用來講第九，申應對農曆七月或冬月。

申對應嘅生肖係**[[猴]]**。

## 含申之干支
*壬申
*甲申
*丙申
*戊申
*庚申

## 參考
申

**申**（），唐字，原意為閃電之貌，為伸同神嘅初文，如今可指：

## 數
*申 (地支)，地支排第九。

## 名
*申氏，姓氏，朝鮮族中多人姓呢個。

## 地
*申國，西周時嘅諸侯國。
*上海別名，源自楚國丞相春申君，上海地方曾經係佢封地，北宋時先嗌做「上海」。所以上海又嗌「**申城**」。
第3屆香港區議會選舉

**2007年香港區議會選舉**係香港特別行政區成立後嘅第三屆香港區議會選舉，響2007年11月18號舉行。呢次選舉將會重選香港十八區區議會一共405個議席。

## 背景
自2003年選舉以嚟，香港嘅政治情勢起咗翻天覆地嘅變化。

首先行政長官董建華辭職，香港公務員出身嘅曾蔭權繼任特首。響2007年3月嘅特首選舉中曾蔭權嘅民望一直領先佢嘅泛民主派對手梁家傑。曾蔭權採用比董建華高明嘅公關手腕，一一處理政治危機。加上，香港經濟走出谷底，受自由行等影響，市民漸漸開始感到經濟轉好，怨氣漸漸得以化解。

民主派部份響2003年借七一效應當選嘅區議員中，部份政績唔係幾理想。2005年嘅政改方案失敗，雖然責任響政府身上，但係有人認為，泛民主派亦都需要負上一定程度嘅責任。

同時，選舉管理委員會喺重劃選區時，部份重新劃分嘅區議會選區正係對泛民主派佔有優勢嘅選區，有人覺得好似係刻意將佢哋嘅選區整散，或者合併選區搞到兩個泛民主派區議員「撞區」。

呢次區議會選舉嘅成敗，對2008年立法會選舉有十足嘅影響，所以各政黨都全力準備今次選舉，期望能夠增加議席。

除咗咁，建制派鑑於上屆大敗，四年嚟落重本加強地區工作，同時亦派出好多標榜「獨立」，但實際都有左派背景嘅候選人參選，呢批人嘅政綱當中，有唔少都話要「爭取2012雙普選」，希望以魚目混珠嘅手法令選民投票畀佢哋。

結果，建制派打咗一場嘅翻身仗。
## 選舉結果

## 出面網頁
*2007年區議會選舉提名
*近千人提名參加區議會選舉（明報）
*2007年香港區議會選舉網頁
*2007年香港區議會選舉提名政府公告
新垣結衣

**新垣結衣**（；；），日本女演員、模特兒、歌手，沖繩縣那霸市人。佢響畢業，曾經係（）旗下嘅藝人。

## 作品
*主演作品以**粗體**標示
### 電視連續劇

### 特別劇

### 電影

### 動畫
*2006
** CX　「數碼暴龍」（配音）2006年4月2號-2007年3月25號 〈飾 藤枝淑乃〉

### DVD
*2002　nicola Video
*2006　DVD「（相遇）」
*2007　寫真、DVD「」

### 寫真集
*2004　nicola 4月號別冊「（GakkiBook）」
*2006　1st寫真集「（美麗☆美麗）」
*2007　2nd寫真集「（純白）」

### 音樂
*細碟
**Memories（）（電影「」片尾曲，2007）
**Heavenly Days（電影「戀空」插曲，2007）

### 電台
* 2006-2007　TOKYO FM 「SCHOOL OF LOCK!」GIRLS LOCKS單元（每月第一週逢星期一至四）

## 出面網頁

* 新垣結衣官方網誌
* LesPros: Artists: 新垣結衣（經理人公司）
* 新垣結衣【Pocky Street】CM拍攝日記
* 新垣結衣香港應援會（繁體中文論壇）
* 新垣結衣香港後援會
* 新垣結衣台灣應垣團 │A．Y．F．C│應 垣 團

類:日本女演員
星期

**星期**，或禮拜、曜日，係長過日短過月嘅時間計量單位，喺而家現代社會一個星期有七日，而星期嘅週期同月同年嘅週期冇相干，大家個基本單位就係日喇。

星期係古巴比倫人創造嘅一個時間計量單位，一個星期為七日，分別用太陽、月亮同五大行星七粒星嘅名（合埋叫七曜）命名，所以就叫做「星期」或「曜日」喇。

亦因為天主教每七日要做一次禮拜，所以星期又叫做「禮拜」。

以天文學角度嚟講，一星期嘅第一日應該係星期日，但有啲國家有唔同嘅定義。

## 星期各日
#星期一（月曜日）
#星期二（火曜日）
#星期三（水曜日）
#星期四（木曜日）
#星期五（金曜日）
#星期六（土曜日）
#星期日（日曜日）
喺日文韓文同埋好多其他語言入面，佢哋對星期一至星期日嘅叫法都係按照月火水木金土日嘅星球嘅名嚟嗌。

英文嘅Sunday，Monday，Saturday都係對應日月同土星嘅名。

日文嘅名就如上係用日曜日噉樣稱呼。
厄架園

**厄架園**（，全名）係瑞典士多貢東北一個大公園。未係公園之前，係國王嘅打獵嘅地方。個園同思間慎公園一齊嘅。
校園槍擊案

**校園槍擊案**（）係發生響校園嘅槍械蹀血事件，特別係指縱慾殺手型嘅犯罪，多數響槍械普及嘅國家發生。事件嘅起因通常係有暴力傾向嘅人受到外界刺激，或者個人精神唔平衡、受唔到生活壓力、校園欺凌等，所以出現極端嘅反社會行為，一不做二不休，企圖一鳴驚人，歷史留名。
師濤

**師濤**（**Shi Tao**，）係中華人民共和國記者、詩人同作家，鄉下喺陝西清澗，因為通過雅虎發咗封政府文件畀海外網站，2005年畀中共政府告佢竊露國家機密，被判十年有期徒刑，而家重坐緊監。

## 出面網頁
青銅器

**青銅器**係青銅整嘅器。青銅響世界各地都有，最早出現喺公元前6000年到5000年左右兩河流域。文明開始整青銅器，就開始咗一個文明嘅青銅時代。中國古代有大量青銅器。
1097年

## 大件事

## 響呢年出世嘅人

## 響呢年死嘅人

## 節慶、風俗習慣

## 文學
* 三月十四日：北宋蘇軾寫咗一篇「三馬圖贊」。
* 十二月一十九日：北宋蘇轍寫咗一篇「子瞻和陶淵明詩集引」。
1099年

## 大件事
* 7月，十字軍攻佔耶路撒冷。
* 耶路撒冷王國建立。

## 響呢年出世嘅人

## 響呢年死嘅人
* 烏爾巴諾二世
1098年

## 大件事

## 響呢年出世嘅人
*聖賀德佳，德國人，修院領袖、作家、神學家同埋作曲家。（1179年死，81歲）

## 響呢年死嘅人

## 節慶、風俗習慣
1089年

## 大件事
  

### 按地區

#### 歐洲
* 4月20號（可能日期）：克羅地亞王德米特里·茲沃尼米爾在位12年後駕崩，由斯特凡二世繼位。茲沃尼米爾嘅遺孀匈牙利嘅海倫娜密謀將克羅地亞王位傳畀佢亞哥——匈牙利王拉斯洛一世。
* 6月24號：收復失地運動：貝亞恩子爵加斯東四世（有法國十字軍撐腰）從薩拉戈薩泰法埃米爾穆斯塔因二世手上攞返阿拉貢城市蒙松。
* 8月18號：神聖羅馬皇帝亨利四世喺科隆迎娶基輔嘅葉芙普拉克西婭（大公弗謝沃洛德一世亞女），佢加冕後改名做阿德萊德。
* 格魯吉亞王格奧爾基二世退位，由16歲嘅亞仔「建設者」大衛四世繼承格魯吉亞王國王位（在位至1125年）。

#### 英格蘭
* 8月11號：英格蘭王國錄得強烈地震。
* 諾森布里亞王國被國王威廉二世劃分為諾森伯蘭郡、達勒姆伯國、約克郡、威斯特摩蘭同蘭開夏郡。

### 按主題

#### 宗教
* 3月21號：法國修士莫萊姆嘅羅貝爾帶領一班人喺法國南部創立首間熙篤會修道院明谷隱修院。
* 8月28號：葡萄牙布拉加大教堂喺結束353年穆斯林統治後完成重建，並舉行聖母瑪利亞祝聖儀式。
* 9月：梅爾菲宗教會議由教宗烏爾巴諾二世主持（佢首次召開教廷會議），頒布法令禁止聖職買賣同教士結婚。
** 君士坦丁堡召開教會會議，討論東方基督教同西方基督教嘅關係。

## 響呢年出世嘅人
* 韓世忠，南宋將軍（1151年死）

## 響呢年死嘅人

## 節慶、風俗習慣

## 文學
* 北宋蘇軾寫咗「范文正公文集敘」。

## 參考資料
1086年

## 大件事
*夏惠宗李秉常過身，由佢個仔李乾順繼位，即係夏崇宗。

## 響呢年出世嘅人

## 響呢年死嘅人
* 5月21號：王安石，北宋政治人物、思想家、文學家
* 8月21號：李秉常，西夏皇帝
* 10月11號：司馬光，北宋史學家
1085年

## 大件事
* 宋神宗趙頊過身，由佢個仔趙煦繼位，即係宋哲宗。

## 響呢年出世嘅人

## 響呢年死嘅人
* 宋神宗趙頊
1082年

## 大件事

## 響呢年出世嘅人
* 韓昉，遼朝狀元

## 響呢年死嘅人

## 節慶、風俗習慣

## 文學、藝術
* 三月二十日：北宋蘇轍寫咗一篇《上高縣學記》。
* 蘇軾用行書寫咗帖《黃州寒食詩二首》。
1078年

## 大件事

## 響呢年出世嘅人

## 響呢年死嘅人

## 節慶、風俗習慣

## 文學
* 十一月廿三日：北宋王安石寫咗一篇「廬山文殊像現瑞記」。
* 北宋蘇軾寫咗一篇「莊子祠堂記」。
1076年

## 大件事
* 七月，由南海出發討伐交趾。
* 十二月，安南招討使郭逵喺富良江大敗交趾兵。

## 響呢年出世嘅人

## 響呢年死嘅人

## 節慶、風俗習慣
1075年

## 大件事
* 交趾反叛，攻陷欽州、廉州。

## 響呢年出世嘅人
*6月5號：耶律延禧，大遼末代君主

## 響呢年死嘅人

## 文學、節慶、風俗習慣
* 正月二十，蘇東坡因爲懷念亡妻王弗，寫咗一首《乙卯正月二十夜記夢》，調寄江城子。
1074年

## 大件事

## 響呢年出世嘅人

## 響呢年死嘅人

## 節慶、風俗習慣

## 文學
* 十一月十七日：北宋蘇轍寫咗一篇「洛陽李氏園池詩記」。
1073年

## 大件事

## 響呢年出世嘅人

## 響呢年死嘅人
* 7月24號：周敦頤，北宋宋明理學理論基礎創始人，《愛蓮說》作者。

## 節慶、風俗習慣

## 文學
* 十月：北宋蘇轍寫咗一篇「京西北路轉運使題名記」。
1072年

## 大件事

## 響呢年出世嘅人

## 響呢年死嘅人
* 歐陽修，北宋政治人物、文學家（唐宋八大家之一）。

## 節慶、風俗習慣

## 文化、藝術
* 熙寧五年，郭熙畫咗幅《關山春雪圖》。
1068年

## 大件事

## 響呢年出世嘅人

## 響呢年死嘅人
*夏毅宗，西夏第二任皇帝
*後冷泉天皇，日本第70代天皇
*曾宰，曾鞏嘅四弟

## 節慶、風俗習慣

## 文學
* 正月：北宋曾鞏寫咗一篇「尹公亭記」。
* 十月廿六日：北宋蘇軾寫咗一篇「四菩薩閣記」。
1066年

## 大件事

## 響呢年出世嘅人

## 響呢年死嘅人
* 蘇洵，北宋政治人物，文學家（唐宋八大家之一）。

## 節慶、風俗習慣

## 文化、藝術
* 治平三年，郭熙畫咗幅《一望松圖》。
1065年

## 大件事

## 響呢年出世嘅人

## 響呢年死嘅人
* 余靖，宋仁宗時期嘅諫議大夫。

## 節慶、風俗習慣
1070年

## 大件事

## 響呢年出世嘅人

## 響呢年死嘅人

## 節慶、風俗習慣

## 文學
* 北宋歐陽修寫咗六一居士傳。

## 文化、藝術
* 熙寧三年，文同畫咗幅《風竹圖》。
1059年

## 大件事

## 響呢年出世嘅人

## 響呢年死嘅人

## 節慶、風俗習慣

## 文化、藝術
* 嘉祐四年，劉道醇寫咗本《五代名畫補遺》。
1055年

## 大件事

## 響呢年出世嘅人

## 響呢年死嘅人

## 節慶、風俗習慣

## 文學
* 九月丙辰：北宋王安石寫咗一篇「桂州新城記」。
1053年

## 大件事
* 狄青喺崑崙關大敗儂智高，一直追到去邕州，於是平定咗廣南。

## 響呢年出世嘅人

## 響呢年死嘅人

## 節慶、風俗習慣
1052年

## 大件事
* 儂智高起事
** 二月，儂智高圍攻康州，知州趙師旦戰死。
** 五月，儂智高圍攻廣州，但係唔成功。
** 九月，余靖、狄青討伐儂智高。

## 響呢年出世嘅人

## 響呢年死嘅人
* 范仲淹

## 節慶、風俗習慣
申海

**申海**（瑞典文：）係瑞典士多貢羣島上一漁村，喺士多貢東面，波羅的海西面。申海瑞典文係沙港咁解。條村得27公頃，百幾人，但係佢以旅遊業出名，係滑水同揚帆勝地。

申海有船來回士多貢。
貝娜齊爾

**貝娜齊爾**，全名**貝娜齊爾·布托**（；萬國音標：；烏爾都語：بینظیر بھٹو‎，信德語：بینظیر ڀُٽو；），巴基斯坦政治人，前巴基斯坦總統阿里·布托個女，係回教國第一位做總理嘅女人。1986年，佢返國挑戰7年之前處決佢阿爸嘅軍事獨裁者。之後佢響1988年尾當選巴基斯坦總理，當年只係35歲，做咗年幾，1990年被罷黜；1993年又重新當選，1996年又因被指控涉及貪污同治國唔妥當而要落臺，1999年畀總參謀長穆沙拉夫壓逼，流亡海外，直到2007年10月總統穆沙拉夫特赦，貝娜齊爾先至結束8年流放生涯返祖國。

2007年12月27號，佢去完喺伊斯蘭堡拉瓦爾品第一個支持者集會之後，受到炸彈襲擊，送去醫院，18:16宣布死亡，至於佢死因，巴基斯坦內政部就話佢係因為避開襲擊嗰陣，個頭撞到架車個天窗嘅控制桿而死，而貝娜齊爾老公扎爾達同佢安全顧問就話，佢係因為條頸同胸部中槍而死，而實際死因而家重未可以話實。

貝娜齊爾死咗之後，老公扎爾達里出任巴基斯坦總統。

## 攷

## 拎
* 貝娜齊爾生平
黑海

**黑海**（）係歐亞大陸嘅一個內海，面積有約42.4萬平方公里咁大。黑海同地中海之間有土耳其海峽連住。流入黑海嘅主要河有多瑙河。沿海國家有土耳其、保加利亞、羅馬尼亞、烏克蘭、俄羅斯同格魯吉亞，而沿海重要城市有伊斯坦堡、布爾加斯、瓦爾納、康斯坦察、圖爾恰、敖德薩、塞瓦斯托波爾、巴統等等。

## 名
黑海個名係由外文譯過嚟，至於點解係黑，有認為係因為古希臘嘅航海家認為佢水色黑過地中海。另一個講法係同五色有關，北方玄武，即係其實係 ｢北海｣，指土耳其以北。呢個名嘅文字記載唔早過十三世紀，但係有證據喺更早嘅年代已經出現。

## 地圖位置

## 水文學

黑海係世界上最大嘅永分層水體。深層水冇同接觸大氣獲得氧氣嘅表層水混合。結果就係超過九成嘅黑海深層水係缺氧水體。黑海嘅環流模式主要受盆地地形同河流入水量控制，導致垂直結構層化嚴重。由於呢種極度分層嘅特性，佢被歸類為鹽楔型河口。

經博斯普魯斯海峽同達達尼爾海峽從地中海流入嘅水，鹽度同密度都高過流出去嘅水，形成咗經典嘅河口環流。即係話，密度較大嘅地中海水喺盆地底部流入，而較淡嘅黑海表層水就喺近表面位置流入馬爾馬拉海。根據Gregg（2002）嘅研究，流出量係每秒16,000立方米或者每年大約500立方公里，流入量係每秒11,000立方米或者每年大約350立方公里。

可以估計出以下嘅水量收支：
* 入水量：每年900立方公里
** 河流總入水量：每年370立方公里
** 降水量：每年180立方公里
** 博斯普魯斯海峽入水量：每年350立方公里
* 出水量：每年900立方公里
** 蒸發量：每年400立方公里（自1970年代起大幅減少）
** 博斯普魯斯海峽出水量：每年500立方公里

博斯普魯斯海峽南部門檻位於現今海平面以下36.5米（博斯普魯斯海峽最淺橫截面嘅最深處，喺多瑪巴切皇宮前面），濕截面面積大約38,000平方米。入流同出流嘅平均速度大約係每秒0.3至0.4米，但喺某啲地方會有更高嘅流速，引起顯著嘅湍流同垂直剪切。呢啲現象容許兩層水進行湍流混合。表層水喺離開黑海時實用鹽度單位（PSU）為17，到達地中海時鹽度增加到34 PSU。同樣，鹽度為38.5 PSU嘅地中海入流水喺到達黑海時鹽度會降低到約34 PSU。

平均表面環流係氣旋式；黑海周圍嘅水喺盆地範圍內形成一個沿陸架邊緣嘅環流，稱為邊緣流。邊緣流嘅最大流速大約係每秒50-100厘米。喺呢個大環流入面，仲有兩個較細嘅氣旋式環流，分別喺盆地嘅東部同西部運作。東部同西部環流喺冬季係組織良好嘅系統，但喺夏季同秋季會分散成一系列相互連接嘅渦流。喺呢啲較暖嘅季節，周邊流嘅中尺度活動變得更加明顯，而且會受年際變化嘅影響。

喺邊緣流之外，由於沿岸地區嘅上升流同「風旋度」機制，形成咗好多準永久性嘅近岸渦流。呢啲特徵嘅年內強度受季節性大氣同河流變化嘅控制。喺春季，巴統渦流會喺海嘅東南角形成。

喺表層水之下大約50到100米有一個鹽躍層，佢喺冷中間層（CIL）停止。呢層由冷而鹹嘅表層水組成，係由於冬季局部大氣冷卻同河流入水減少而形成。佢係冬季表層混合層嘅殘留。CIL嘅底部由一個主要嘅密度躍層標記，大約喺100至200米深，呢個密度差異係深層水隔離嘅主要機制。

密度躍層之下係深層水體，呢度嘅鹽度增加到22.3 PSU，溫度升高到大約8.9°C。水化學環境由有氧轉變為無氧，因為細菌分解沉降嘅生物質會用盡所有嘅游離氧。微弱嘅地熱加熱同長滯留時間會形成一個好厚嘅對流底層。

黑海海底河流係一股特別鹹嘅水流，佢經過博斯普魯斯海峽，沿住黑海海床流動。呢條河流嘅發現喺2010年8月1號公布，係由利茲大學嘅科學家發現嘅，係首次發現嘅同類型河流。呢條海底河流源於鹹水經博斯普魯斯海峽從地中海流入鹽度較低嘅黑海。

## 水文化學
由於海底水層缺氧，令到有機物質，包括人類活動嘅產物好似船體，都可以保存得好好。喺高表面生產力嘅時期，短暫嘅藻華會形成富有機物嘅層，稱為黑泥。科學家報告話，每年都會有一次浮游植物嘅藻華，呢啲情況可以喺NASA好多野嘅圖像見到。 由於黑海有呢啲特徵，所以對海洋考古學有興趣，因為喺缺氧層中發現咗狀態保存得好好嘅古代沉船，例如位於土耳其錫諾普海岸缺氧層嘅拜占庭沉船錫諾普D。

模擬顯示，如果有小行星撞擊黑海，釋放出嘅硫化氫雲會對黑海沿岸嘅居民健康甚至生命構成威脅。

有孤立嘅報告話，黑海喺雷暴期間有火光出現，可能係閃電點燃咗由海底滲出嘅可燃氣體。

## 生態

### 海洋生態

黑海擁有一個活躍同動態嘅海洋生態系統，主要係由適應鹹淡水、富含養分嘅物種主導。好似所有海洋食物鏈咁，黑海亦都有唔同嘅營養級，當中包括自養藻類，如矽藻同渦鞭毛藻，佢哋係基本嘅生產者。流經歐亞大陸同中歐嘅河川系統將大量沉積物同溶解嘅養分引入黑海，但呢啲養分嘅分佈受到物理化學分層嘅影響，而物理化學分層又係由季節性地理發展所決定。

喺冬天，強風會促使對流翻轉同養分上升，而炎熱嘅夏季氣溫會導致顯著嘅垂直分層，形成一層溫暖嘅淺層混合層。 日照時長同日照量亦都控制住透光層嘅深度。喺底層水域，養分供應有限，因為缺氧嘅底層水係氨嘅硝酸鹽形態嘅減少之源。底棲區亦都喺黑海嘅養分循環中扮演住重要角色，化能合成生物同缺氧嘅地球化學途徑回收咗啲養分，佢哋可以被上升到透光層，增加生產力。

總體上，黑海嘅生物多樣性大約係地中海嘅三分之一，並且受到自然同人為入侵，或者「地中海化」嘅影響。

#### 浮游植物

黑海中主要嘅浮游植物群包括渦鞭毛藻、矽藻、球石藻同藍細菌。通常，浮游植物嘅年度發展周期係由春季時期大量嘅矽藻同渦鞭毛藻主導，夏季期間喺季節性溫躍層以下係一個較弱嘅混合群落發展，然後喺秋季表面密集增產。 呢種生產模式喺春季末同夏季期間會出現*[[Emiliania huxleyi]]* 爆發。
* 渦鞭毛藻
: 渦鞭毛藻嘅年分佈係由春季末同夏季期間喺次表層水域長時間爆發所定義。喺十一月，次表層浮游植物生產同表面生產結合，因為水團同亞硝酸鹽等養分嘅垂直混合。 黑海中主要爆發嘅渦鞭毛藻物種係*[[裸甲藻屬]]* sp. 根據估算，黑海嘅魚類總數超過 180 種，喺呢啲魚類入面，19 種係只喺黑海生存嘅原生物種。黑海嘅魚類大多數都係淡水魚，佢哋喺海水嘅影響下演化成為咸水魚。有啲魚類，例如 鯡魚 和 鯽魚，係由北方嘅淡水環境入侵黑海。

## 參考資料
前綫

**前綫**（）係香港一個泛民主派政治團體，響1996年8月26號成立。2008年11月一次會員大會通過同民主黨合併，但解散方案就通過唔到，最後喺2008年12月只得部分成員轉投民主黨。冇加入民主黨嘅成員，包括甄燊港等連同新成員，其後重新組織前綫，2010年9月9號正式重新註冊。

甄燊港之後成為咗新前綫嘅召集人，但去到2018年，前綫Facebook已經冇再更新，網站亦冇再運作。

## 政治信念
前綫嘅主要政綱係爭取普選、捍衛人權、全民制憲同維護法治。

經濟政策方面，前綫主張香港實施公平競爭政策，反對壟斷同禁止反競爭行為。

民生方面，包括要求改善工人待遇、就最低工資同最高工時立法、提倡更完善嘅失業救濟、更多社會福利同公屋減租。

## 發起人
發起創立前綫嘅人，包括：

*劉慧卿
*何秀蘭
*李卓人
*梁耀忠
*劉千石
*黃錢其濂

## 選舉成績
響1998年同2000年立法會選舉，前綫成員一共贏咗五席分區直選產生嘅立法會議席：

*劉慧卿
*何秀蘭
*李卓人（用職工盟名義參選）
*劉千石（同上）
*梁耀忠（用街坊工友服務處名義參選）

2002年4月，一批前民主黨少壯派成員，同部分前民協成員，脫黨組成社會民主論壇，之後加入前綫。

2004年立法會選舉，前綫嘅何秀蘭同45條關注組嘅余若薇合組名單參選立法會港島區選舉，但最終何秀蘭落選。一般相信何秀蘭之所以會輸，係因為民主派選戰策略失誤所致。由於呢個原因，前綫響第三屆立法會只剩劉慧卿一個立法會議員。

2007年區議會選舉，前綫共派出15人參加，最終只得3席；而2008年立法會選舉，劉慧卿、李卓人同梁耀忠當選。2008年12月前綫同民主黨合併，3個前綫區議員同埋劉慧卿轉投民主黨，而李卓人同梁耀忠喺前綫重新註冊之後都冇返去，因此前綫一個區議會議席同埋立法會議席都冇。

## 出面網頁
*
*
*
獵蘭

**獵蘭**（；）係原瑞典北方地區，該處住有薩米人。

獵蘭喺17世紀初被瑞典吞併，不過1809年，芬蘭連帶獵蘭東部割咗畀俄國，成立芬蘭大公國，歸俄國管。自始獵蘭分為瑞典獵蘭同芬蘭獵蘭。
Δ函子

δ函子又叫正則函子(:en:δ-functor, :en:exact functor)　即係三角咗嘅範疇(:en:triangulated categories)之間嘅函子；尤其係，渠同三角咗嘅範疇嘅蹆位函子 (:en:shift functor)相容，而且拎一個特别三角形(:en:distinguished triangle)去另一個特别三角形。

## 參攷
*Alexandru Dimca (2004),《Sheaves in Topology》, Springer Verlag, ISBN 3-540-20665-5